Munduko ekosistemen % 30 berreskuratuta % 70 murriztu daiteke espezieen desagerpena | EIBZko liburutegia\n465 mila milioi tona CO2 xurgatu eta egun arriskuan dauden ugaztun, anfibio eta hegazti gehienak salbatuko lirateke, lehentasunezkoak jo diren ekosistemen % 30 berreskuratuko balitz. Datuak adierazgarriak dira, eta hori betetzeko gakoak zein diren argitu dute ikertzaileek: lehenik, larrialdi klimatikoa eta biodibertsitatearen galera modu bateratuan hartzea helburu gisa, bata edo bestea bakarrik kontuan hartzen denean berreskuratze-patroi desberdinak jarraitu eta emaitza oso aldakorrak lortzen baitira; bigarrenik, ekosistemak berreskuratzeko mundu-mailako elkarlana egitea; eta, azkenik, oso ondo identifikatzea zer motako eta zein tokiko ekosistemak berreskuratu behar diren.\nIzan ere, mundu osoan 2.870 milioi hektarea eraldatu direla kalkulatu dute. Haietatik % 54 basoak ziren jatorrian, % 25 larreak, % 14 sasitzak, % 4 lur lehorrak eta % 2 hezeguneak. Ikerketaren arabera, basoak dira klima-aldaketari aurre egiteko potentzial handiena duten ekosistemak; hezeguneak, biodibertsitatea iraunarazteko ahalmen handiena dutenak; eta lur lehor eta larreak, berreskuratze horretan kostua minimizatzeko aukera handiena ematen dutenak. Ikerketak hiru faktoreak hartu ditu kontuan.\nGainera, hektarea asko nekazaritzarako lur bihurtu izan direnez, baldintza gisa jarri dute ekosistemak berreskuratzeak ez dezala eragin murrizketa handirik elikagaien ekoizpen globalean. Elikagaien hornidura murriztu gabe zenbat ekosistema berreskura daitezkeen kalkulatu dute, eta, antza, ohartu dira nekazaritza-lur bihurtutako ekosistemen % 55 elikagaien ekoizpena eten gabe berreskuratu daitezkeela. Horrek ondo planifikatutako intentsifikazio jasangarria eskatuko lukeela adierazi dute ikertzaileek, eta, horrekin batera, elikagaiak alferrik ez galtzeko eta haragia eta gazta bezalako elikagaiak murrizteko ohiturak hartzea, abeltzaintzak lur-eremu handiak eskatzen baititu.\nIkertzaileen arabera, eta aipatutako faktore horiek guztiak kontuan hartuta, biodibertsitateren galera eta klima-aldaketa modu bateratuan lantzeko, hezeguneak eta baso tropikal eta subtropikalak berreskuratzea izango lirateke gakoak. Hala eginda, berreskuratze hori hamahiru aldiz errentagarriagoa izango litzatekeela kalkulatu dute.\nGainera, berreskuratze-lanak maila globalean eta nazioarteko lankidetzan egiteko deia egin dute. Izan ere, berreskuratze-lanak herrialde-mailan egin direnean, herrialde bakoitzak bere basoen % 15 berreskuratuta, biodibertsitatean izandako onurak % 28 murriztuko lirateke eta onura klimatikoak % 29, maila globalean egitearen aldean. Kostuen igoera are esanguratsuagoa litzateke: % 52 handituko litzateke. Modu globalean eginda, aukera emango luke herrialde bakoitzak eginkizun desberdina eta osagarria izan dezan helburu global horren barruan.\nDatu hauek guztiak datorren urtean Kunming-en (Txinan) ospatuko da Dibertsitate Biologikoaren Konbentzioan (COP15) aurkeztuko dituzte. Bileran, ekosistemak leheneratzeko behar duten informazio geografiko zehatza emango dutela adierazi dute, bileraren helburuak lortzeko garrantzitsuak direlakoan.\nlan hau Creative Commons Aitortu-EzKomertziala-PartekatuBerdin 3.0 Espainia lizentzia baten mende dago.\nKategoria Azalpen testua, Batxilergoa, D eredua, Elhuyar aldizkaria, Euskara, Natur Zientziak, Zientzia, etiketak Aitziber Agirre Ruiz de Arkaute, Biodibertsitatea by liburutegia. Gorde lotura.


ETB1 eta ETB2 bereizmen handian ikusi ahal izango dira martxotik aurrera. Noticias de Gipuzkoa\n2017ko kontuak onartu dira\nETB1 eta ETB2 bereizmen handian ikusi ahal izango dira martxotik aurrera\nEiTB-k 134,2 milioi euroko aurrekontua izango du 2017an, 2016an baino 1,3% gehiago\nEP - 2017(e)ko otsailaren 20a, astelehena - 19:20etan eguneratua\nEiTB-ko Administrazio Kontseiluak 134,2 milioi euroko aurrekontua onartu du astelehen honetan erakunde publikoarentzat 2017an. Era honetan, kontuak 1,3% hazten dira, bost urtez jarraian murrizketak izan ondoren.\nDONOSTIA. Aurrekontuak aldeko hamabi boto jaso ditu, bi aurka eta lau abstentzio. Onartu ostean, Eusko Jaurlaritzara igorriko da parlamentuan tramitatzeko.\nBestalde, Maite Iturbek, EiTBko zuzendari nagusiak, ETB1 eta ETB2 bereizmen handian ematen hasiko direla adierazi du, behin betiko izaerarekin martxoaren lehen astetik aurrera. Modu honetan, zinema, kirola eta bere ekoizpenak HD-n ikusi ahal izango dira.\nLaster ETB-k informazio kanpaina bat garatuko du, ikusleek jakin dezaten ETB berriz sintonizatu beharko dutela telebistan. Gainera, ETB1HD eta ETB2HD ahalik eta eskuragarrien egon daitezen, aginteko lehen posizioetan jartzea gomendatzen da.\nAzkenik, Ane Miren Lizarralde albistegien zuzendariorde izendatu dutela adierazi da Administrazio Kontseiluan, orain arte 'Gaur Egun' eta 'Teleberri' saioen editore. Honela, albistegien zuzendari berria ordezkatuko du, Maite Zurikarai, aurreko Administrazio Kontseiluan jakinarazi zen izendapena.


Umeki - Wikipedia, entziklopedia askea.\nUmekia garapen fasean dagoen ornodun bibiparoa da, fase enbrionario eta erditzearen artean dagoena. Umekiaren fasean ez da organo edo ehun berririk eratzen, jadanik daudenak garatzen dira.\nGizakiaren kasuan, umekiaren fasea ernalketa gertatu eta 9. astean hasi eta erditu arteko tartea da.\n1.1 9. eta 16. asteen artean\n1.2 17. eta 25. asteen artean\n1.3 26. eta 40. asteen artean\n1.4 Hazkuntzaren aldakortasuna\n3.1 Jaiotza ondorengo garapena\n4 Garapen arazoak\n9. eta 16. asteen arteanAldatu\nAurretik aipatu bezala, umekiaren fasea ernalketa gertatu eta bederatzigarren astean hasten da. Fase honen hasieran, umekiak 30 milimetro inguru neurtu eta 8 gramo inguru pisatzen ditu eta bere buruak umeki osoaren ia erdia hartzen du. Buruak umekiaren ia erdia hartzen du. Arnasketa, umekiaren mugimendutzat, biriken garapenerako da beharrezkoa eta ez oxigenoa lortzeko. Bihotza, eskuak, oinak, burmuina eta beste organo batzuk badaude, baina garapenaren hasieran daude eta ez dute ia funtziorik betetzen oraindik.\n12 aste inguru dituen umekia karenari lotuta.\nUmekia ernalketa osteko 12. astean lotzen da karenara.\nUmekia ez da mina sentitzeko gai bere hasierako fasean eta baliteke haurdunaldiaren azken hiruhilekora arte ez izatea gaitasun hau. Garapenaren une honetan kontrolik gabeko mugimenduak eta dardarak gihar eta burmuinaren garapenaren menpe daude.\n17. eta 25. asteen arteanAldatu\nLehen aldiz haurdun dagoen emakumeak umekiaren higidurak 21. astetik aurrera nabarituko ditu, hainbat haurdunaldi izan dituenak aldiz, 20. astetik konturatzeko gai izango da. Bosgarren hilabetearen amaieran umekiak 20 zentimetro inguru izango ditu.\n26. eta 40. asteen arteanAldatu\nErnalketa gertatu eta 40 astera umekia 51 zentimetro ingurukoa izango da. Gorputzeko lipido kantitateak nabarmen egingo du gora. Birikak ez daude erabat helduta, hezurrak berriz garatuta dauden arren bigunak eta malguak dira oraindik. Burdina, kaltzioa eta fosforoa ugaritu egingo dira. Azkazalak hatzen muturreraino helduko dira. Lanugoa, hau da, umekiaren gorputza estaltzen dagoen ilea, desagertzen hasiko da eta buruko ilea berriz, loditu eta laztu egingo da.\nErditzea 40. astean ematen da normalean. Umekia 37-40 asteetatik aurrera umetokitik kanpo bizirauteko gai dela kontsideratzen da. Jaiotzean bere luzera 48-53 zentimetroen artean egoten da.\nUmekiaren hazkuntzan aldakortasun handia dago. Batzuetan bere tamaina espero dena baino txikiagoa da, hau bererengan amarekin, karenarekin edota umekiarekin erlazionatutako faktoreek eragiten dutelako da.\nAmarekin erlazionatutako faktoreen artean bere pisua, gorputz-masaren indizea, egoera nutrizionala, estres emozionala, substantzia toxikoekiko esposizioa (tabakoa, alkohola, heroina eta umekia kalte dezaketen beste substantzia batzuk) eta umetokiko odol-fluxua daude.\nKarenarekin lotutakoak tamaina, mikroegitura, zilbor-hestearen odol-fluxua, proteina garraiatzaileak eta lotura proteinak, elikagaien erabilera eta produkzioa dira.\nUmekiarekin erlazionatutakoak berriz, umekiaren genoma eta elikagaien eta hormonen produkzioa dira. Gainera, umeki emeek arrek baino pisu baxuagoa izaten dute.\nPisu baxuegia duten umekiak pisu baxuarekin jaiotzen dira. Honen eraginez, jaioberriaren heriotza gertatzeko arriskua handiagoa da, hala nola, asfixia, hipotermia, polizitemia, hipokaltzemia, disfuntzio immunologikoa, asaldura neurologiko eta epe luzeko beste gaixotasun batzuen eraginez. Haur hauek gainera, hazkuntzan atzerapena izan ohi dute eta batzuetan garaiera txikiko helduak izaten dira.\nUmekiaren garapena eta bideragarritasuna.\nBideragarritasunak umeki batek umetokitik kanpo bizirauteko puntua adierazten du. Honen muga bost hilabeteren inguruan dago, baina gehienetan hortik gora izatea beharrezkoa da biziraupena ziurtatzeko.\nUmekiaren garapenean ez da denbora edo pisu mugarik berau zuzenean bideragarri bihurtzeko. 2003-2005 urteetako datuen arabera, 23 asteetara jaiotako haurren %20-35ek biziraun zuten, 24-25 asteetarako jaiotakoen %50-70ek eta 26-27 asteetara jaiotakoetan aldiz %90 baino gehiagok. Jaiotzean 500 gramo baino gutxiago duten jaioberriek bizirik irautea arraroa da.\nJaioberrien heriotzaren arrazoi nagusia arnas aparatua eta nerbio-sistema zentrala erabat ezberdinduta ez egotea da. Erditzearen ondoren arreta egokia emanez gero, 500 gramo baino pisu baxuagoarekin jaiotako haurrek bizirik iraun dezakete. Jaioberrien heriotza gehienak denbora baino lehen jaiotako jaioberrien artean ematen dira.\nUmekiaren zirkulazio-aparatuaren diagrama.\nGiza umekiaren zirkulazio-aparatua jaioenekiko ezberdina da, batez ere birikek ez dutelako funtzionatzen eta umekiak oxigenoa eta elikagaiak amarengandik lortzen dituelako karena eta zilbor-hestearen bitartez.\nKarenako odola zilbor-heste zainaren bidez heltzen da umekira. Odol honen erdia beheko kaba zainera doa eta beste erdia gibelera doa. Gibeleko eskuin lobulua odoleztatzen duen zilbor-heste zainaren adarra porta zainarekin elkartzen da, ondoren odola bihotzeko eskuin aurikulara mugitzen da. Umekian eskuin eta ezker aurikularen artean irekiune bat dago, eta bertatik odolaren gehiengoa eskuin aurikulatik ezkerrekora igarotzen da. Gero, odola ezker bentrikulura doa eta bertatik aorta arteriaren bidez gorputz osoan zehar barreiatzen da. Odolaren zati bat aortatik barneko zain iliakoan zehar zilbor-heste zainera pasa eta hemendik berriro karenara itzultzen da non karbono dioxidoa eta beste hondakin batzuk umekitik amaren zirkulaziora joaten diren.\nHala ere, odolaren parte bat eskuin aurikulatik eskuin bentrikulura igarotzen da ezker aurikulara joan beharrean eta gero, birika arteriatik ateratzen da. Umekian birika arteria eta aortaren artean ductus arteriosus izeneko konexio berezi bat dago eta honek odolaren gehiengoa biriketatik kanpora bideratzen du (umekia likido amniotikoan suspentsioan dagoenez ez baititu arnasketarako erabiltzen).\nJaiotza ondorengo garapenaAldatu\nJaiotza ondorengo lehen arnasketaren ondoren sistema hau bat-batean aldatzen da. Birika erresistentzia bortizki murrizten da. Jaio aurretik baino odol kantitate handiagoa mugituko da eskuin aurikulatik eskuin bentrikulura eta gero, hemendik birika arteriara, ezker aurikulara doan odol kantitatea berriz txikiagoa izango da. Odola biriketara heldu eta bertatik birika zainen bidez ezker aurikulara iritsiko da bertako presioa handituz. Eskuin aurikulako presioaren jaitsierak eta ezkerrekoaren igoerak bi aurikulen artean dagoen konexioa itxiaraziko du, bananduta geratuz.\nJaiotzetiko anomaliak jaio aurretik umekiak hartutako arazoak dira. Garapen fasean dagoen umekia hazkuntzan eta metabolismoan anomaliak hartzeko sentikorragoa da. Honetan eragin handia du haurdun dagoen emakumeak haurdunaldian zehar eramandako bizitzak.\nUmekiaren garapenaren fase goiztiarrenetan amaren elikadura oso garrantzitsua da. Ikerketa askok aldi honetan azido folikoaren kontsumoa oso onuragarria dela erakutsi dute. Dietarekin zerikusia duen beste zerbait gosaria da. Emakumeak gosaldu ezean, bere odolean elikagaien kontzentrazioak behera egingo baitu eta hau umekiaren garaia baino lehenagoko erditzearen eragilea izan daiteke besteak beste. Alkoholaren kontsumoak berriz, umekiaren sindrome alkoholikoa eragin dezake haurretan atzerapen mentala sortuz. Tabakoak haurdunaldian jaioberriaren pisuan izango du eragina, hau da, pisu baxuarekin jaio da haurra eta honen ondorioz beste gaixotasun batzuekiko sentikorragoa izango da.\n↑ a b Klossner, N. Jayne Introductory Maternity Nursing (2005): "Umekiaren aldia ernalketa ondorengo 9. astetik jaiotza bitarterainokoa da."\n↑ The American Pregnancy Association\n↑ Institute of Medicine of the National Academies, Preterm Birth: Causes, Consequences, and Prevention (2006), page 317. Retrieved 2008-03-12\n↑ The Columbia Encyclopedia (Sixth Edition). Retrieved 2007-03-05.\n↑ Greenfield, Marjorie. “Dr. Spock.com". Retrieved 2007-01-20.\n↑ Levene, Malcolm et al. Essentials of Neonatal Medicine (Blackwell 2000), p. 8. Retrieved 2007-03-04.\n↑ Your Pregnancy: 36 Weeks BabyCenter.com Retrieved June 1, 2007.\n↑ "full-term" defined by Memidex/WordNet.\n↑ Holden, Chris and MacDonald, Anita. Nutrition and Child Health (Elsevier 2000). Retrieved 2007-03-04.\n↑ Halamek, Louis. "Prenatal Consultation at the Limits of Viability", NeoReviews, Vol.4 No.6 (2003): "jaioberrietan adituak diren askoren ustez 22-23 aste baino gazteago jaiotzen diren haurren biziraupena oso zaila da eta kasu horietan ez da hauek berpizteko ahaleginik egin behar."\n↑ Moore, Keith and Persaud, T. The Developing Human: Clinically Oriented Embryology, p. 103 (Saunders 2003).\n↑ March of Dimes - Neonatal Death Retrieved on September 2, 2009\n↑ March of Dimes --> Neonatal Death Retrieved on September 2, 2009\n↑ a b c Whitaker, Kent. Comprehensive Perinatal and Pediatric Respiratory Care (Delmar 2001). Retrieved 2007-03-04.\n↑ Dalby, JT. (1978).Environmental effects on prenatal development Journal of Pediatric Psychology, 3, 105-109.\nAzken aldaketa 11 urtarrila 2022(e)an, 08:52(e)tan\nOrriaren azken aldaketa: 11 urtarrila 2022, 08:52.


Amorruak hartu du Iruñea - euskalerriairratia.eus\nAmorruak hartu du Iruñea\nEuskalerria Irratia 2018-06-22 12:42\nSistema judiziala "heteropatriarkatu birproduzitzen duen erreminta" dela esan du Iruñerriko Mugimendu feministak, talde bortxaketan parte hartu zuten gizonak behin behinean aske geratuko direla jakin eta gero.\nAmorruak hartu du Iruñea, Nafarroako auzitegiak sanferminetako talde bortxaketan parte hartu zuten gizonak behin behinekoz aske utzi eta gero. Elkarretaratzea egin zuten atzo milaka herritarrek udaletxeko plazan, Iruñerriko mugimendu feministak deituta, justizia heteropatriarkala dela salatzeko.\n"Gure haserrea pizten du erabakiak, eta sistema judizialarekiko gure arbuioa. Heteropatriarkatu birproduzitzen duen erraminta da", adierazi du Amaia Zufiak, Iruñerriko mugimenduaren izenean eta aipatu, orain bi hilabete kaleek gainezka egin zutela Iruñean, auzi hau bera salatzeko.\n"Erabaki honek adierazten du emakumeen segurtasuna ez dela lehentasuna sistema judizialarentzat. Adierazten du proportzionaltasun eza bereziki emakumeekin gertatzen dela. Hau ez da beste bataila bat, baizik egunero pairatzen dugun sistema heteropatriarkala", salatu du Zufiak.\nElkarretaratzearen ostean, manifestazioa egin zuten protestan parte hartu zutenek, eta asko eta asko Nafarroako Justizia Auzitegira joan eta inguratu egin zuten, auzia salatzeko.\nIruñerriko Mugimendu Feministak esan du "apustu instituzionalak, neurri ausartak eta eragile sozial eta politiko guztien konpromisoa" beharrezkoak direla indarkeria sexistari aurre egiteko.


Asanbladari esan ez geniona II – Kaixomaitia.eus | Bloga |Saltsa badago!\nLagunen bila joan gara, botean gure diru zatia sartu eta gaueko lehenengo erronda eskatu dugu. Hurrengoak jarraian etorri dira, “Sarri Sarri” gerriarekin dantzatzen geunden bitartean. Foko txuriak gora eta behera. Beste garagardo bat. Komunera buelta. Katea gaztetxetik. Beste garagardo bat. “La chica del batzoki mi amor”. Beste garagardo bat. Beroa masailetan. Gerria aske. “Pero alguien tiene que tirar del gatillo”. Tragoxka eta garagardoa. Gaztetxearen zorua ezagutu dugu. Gora eta behera, behera eta gora.\nLotsa guztia kenduta, tragoxka eta muxu bana eskatzera joan gara barrara. Hormigoizko pareta horretan dagoen mailara igo naiz Ekiri begietara zuzen begiratu eta eskatzeko. Baina Aimar aurreratu zaigu. Garagardo bana atera digu eta barra azpiko zulotik atera da, aurpegitik heldu eta muxu goxo bezain zaratatsu bana eman. Nirea jaso bezain laster Eki begiratu dut, guri begira dago irribarretsu. Nahiko nuke muxua berea izatea.\nBueltatu gara dantzara. Nire ezpainetan beste norbaiten berotasuna nahi dut. Garagardoaren muturra gerturatu dut ahora, desira hori lasaitu nahian. Gerturatu dut behin, birritan, hirutan. Ja ez dakit zelan baretu hankarteraino iritsi zaidan dardara.\nKomunera joateko eskatu diot Haizeari. Gaztetxetik atera eta parkeko lehenengo zuhaitzaren atzealdera joan gara. Frakak eta kuleroak jaitsi bitartean esan diot ez dakidala zer egin. Oso urduri nagoela baina nire burua gehiegi estutzen ari naizelaren sentsazioa daukadala. Orduan proposatu dit tabernetara joan eta Ekirengandik aldentzea. Denbora apur bat eman ahal diodala nire buruari, egun luzea izan baita. Ez da jaso nahi nuen erantzuna izan, baina onartu dut.\nGaztetxera sartu gara gure gauzak hartu eta beste leku batera joateko, baina gela handira sartu naizenean, Eki keinu bat egiten ikusi dut. Atzamarra nigana zuzendu du, gerturatzeko eskatuz. Harritu naiz, zerbait beharko du agian.\nBarrako mailara igo bezain laster burua nire belarrira gerturatu du. “Komunera joan behar dut, zatoz?”. Begiak zabal-zabalik geratu zaizkit, baina ez dut erantzuna ezta pentsatu ere ez egin. Noski.\nGela handia gurutzatu dut nik, berak sukaldeko pasabidea. Bitartean hamaika zalantza nire buruan, erantzun bakarrarekin: komunera joan nahi dut. Gaztetxeko sarreran elkartu gara, komuna libre dago.\nBarruan sartu naiz lehena, argiak piztuz. Eki atzetik sartu eta atea kisketarekin itxi du. Begietara zuzen begiratu, eskumako eskuarekin nire lepoa atzeko aldetik heldu eta ezkerreko eskua aldakan jarri dit. “Tragoxka atera dizut lehen, baina Aimarri eskatu diozun muxua falta zitzaidan”.\nEkiren ezpainak nire ezpainekin lotu. Paretaren kontra bultzatu nau. Eskuen mugimenduek kamiseta altxarazten didate, azulejuek nire azalari hotzikara bat sorraraziz. Uzkurdura baliatuz nik ere eskuak kamisetaren azpitik sartu dizkiot. Mendi eta haranen artean galdu naiz. Bitartean ezpainak heze, hankak dardarka eta Ekiren gorputza nirearen kontra. Haragi gosea. Haginka ezpainetan. Mihia lepoan. Kexu txiki bat. Kanpoan itxaroten daudenen oihuak ez ditugu ezta entzuten.\nNire lepoan duen eskua ezpainetatik pasa dit eta hasi da behera jaisten, lepora, bularrera. Pausa txiki batekin askatu dit praken botoia eta jaitsi kuleroak. Hankak apur bat zabaldu eta mihi-puntarekin arakatu dizkit periferiak.\nXurrupadekin hasi da iraultza. Laztantzen diot ile kizkurra, nik ere boterea hartuz. “Egongo nintzake beti hemen bero-bero” abesten du erromeriak. Hasperenak geroz eta gehiago dira. Saiatzen naiz zaratarik ez sartzen, baina ezin. Ezin diot eutsi. Ezin naiz erreprimitu. Ezin dut hankarteko uholdea eten. Ezin dut eta ez dut nahi. “Desio bi ta oihu bat”. Komuna txiki geratzen ari da. Titiburuak apurtzear, gorputza lehertzear. Irrintzika apurtu naiz.\nArnasaldia berreskuratuz ireki ditut begiak. Altxatu eta muxu bat eman dit ezpainetan. Kulero eta frakak igo ditut. Komunetik atera gara. Eki barrara bueltatu da, ni koadrilakoen bila noa.\nApirilak 9, igandea. Balorazio eguna\nEgun osoa daramat ostiral gauekoa burutik ezin kendu. Ordutik Ekik eta biok ez dugu hitz egin gertatutakoaz eta gaur berriz ikusiko dugu elkar. Agurtuko nau? Bai ezta? Zer esango diot? Eta noiz? Asanblada amaitu arte itxarotea pentsatu dut, baina presa baldin badauka zer egingo dut?\nGaztetxera sartu naiz, baina barruan Aiora soilik topatu dut. Protokoloaren inguruan hitz egiten hasi gara, ez omen zuela inork erabili behar izan eta asko pozten garela izan zuen harreraz. Bitartean beste kideak sartzen joan dira, sei terdiak iritsi arte. Orduan bilerarekin hasi gara. Baloratzeko lehenengo puntua, aurrelanketa.\nDeialdiaren zabalpen komunikatiboaren inguruan hitz egiten geundenean, Aimar eta Eki sartu dira atetik. Berandu. Momentu horretan oso urduri jarri naiz, ez dakidala nora begiratu. Aimarrek agurtu gaitu lehena eta Ekirengana zuzendu dut begirada jarraian. Berak ere agurtu gaitu, niri zuzendutako begi-keinu batekin. Irri bat atera zait.\nKeinuak lasaitu nau, baina baita aurreko egunean gertatutakoa gogorarazi. Bere ezpain heze bezain epeletan pentsatzen hasi naiz. Nola dantzatzen zuten nireak eta bereak elkarrekin. Eskuen mugimendu goxoak, azal uzkurtua eta fantasia librea. Zer da errealitatea eta zer fikzioa?\n“Komuna” hitza entzutean konektatu naiz berriro asanbladara. Masailak gorri-gorri jarri zaizkit konturatu gabe. Peru ari da horren inguruko zerbait esaten:\nAtzo komunean festa izugarria egon zela esan didate.\nBai, nire koadrilakoek ere esan zidaten kanpora joan behar izan zutela pixa egitera – Aiorak arnasestuka- Zeozer egin behar dugu drogazaleek eta ligeek komuna blokeatu ez dezaten.\nKaka-zaharra, harrapatu gaituzte. Jakingo dute gu izan ginela? Ez dakit zergatik baina ez dut jendea horretaz enteratzerik nahi. Bollera izateagatik epaituko nautelaren beldur izango al naiz? Edo Eki ni baino askoz nagusiagoa delako izango al da? Asanbladako bileretan hasi berri eta komunak blokeatzen… Gainera oso mozkor nengoen. Baina horrek zer inporta du? Tira, bai inporta du, nigandik jasotzen duten irudia delako. Bai? Benetan inporta dit? Bueno, ez dakit. Bitartean, asanbladakoak haien artean eztabaidatzen ari dira, Ekik hitza hartu duenera arte:\nUste dut guk asanblada moduan ezin dugula ezer berezirik egin. Gaztetxea espazio libre eta ireki bat da, zeinetan gure baloreen baitan askatasunez jarduteko aukera dagoen. Komunak blokeatuta egotea arazo bat da, bai. Baina ezin dugu polizia lana egin jendeak espazio horretan egiten duena eta egiten ez duena kontrolatzeko.\nIsilik geratu gara denak, batzuk buruarekin adostasuna adierazten duten bitartean.\nSabelean nuen korapiloa askatu zait, amaitu da eztabaida.\nDiru sarrera eta ordaintzeke daudenen inguruan hitz egiten amaitu dugu gaurko bilera. Txalo bero bat eman diegu gure buruei, egindako lana ez baita makala izan. Aulkiak batu eta kide batzuk etxera alde egin dute. Haizea nigana gerturatu da eta ia Ekirekin hitz egitera joango naizen galdetu dit. Nik saiatuko naizela esan diot, oraindik ez dakidala zer esan nahi diodan baina inprobisatuko dudala. Besarkada baten erdian edozein gauza behar badut deitzeko esan dit. Eskerrak Haizea gertu dudala.\nGaztetxeko atetik irten denean buelta erdi eman eta Ekiren bila hasi naiz begiradarekin. Aiora eta Aimarrekin hizketan dago. Badirudi eztabaida sakon batean sartuta daudela eta ez ditut molestatu nahi. Agian ez da orain momentua berarekin hitz egiteko…\nAlde egitea erabaki dut, denbora izango dugu Aste Santuko oporretan lasai hitz egiteko.\nBitartean atseden hartuko dut.\nGaztetxetik aldentzen hasi naiz, nire atzean Gasteizera bidean Haizeak harramaskan hartutako erabaki batekin hasitako bidea utziz. Begi urdin horien zintzotasunean pentsatzen gurutzatu dut parkeko iturri handia, nire atzetik pertsona bat korrika antzeman dudanera arte. Buelta erdi eman eta begi horiekin estropezu egin dut.\nIratxe! Patxaran botila bat gelditu da soberan. Amaitu beharko, ezta?


Jenioen artea? Ja!! | pikara magazine\nIrati Aramburu, Euskal Filologiako ikaslea*\nBilboko Alhondigan Guerrilla Girlsen erakustaldia aurkitu dezakegu, urtarrilaren 6rarte edukiko dugu haien erakusketaz gozatzeko aukera. Alhondigako Erakusketa aretoan dago kokatua, -2. Pisuan eta sarrera doakoa da. Hortaz, aukera ederra izan daiteke hara hurbildu nahi duen edonorentzat.\n1985. urtean sortutako arte kolektibo feminista honek, emakumeon diskriminazioaren eta arrazakeriaren kontra egitea du oinarri, diseinu grafiko eta publizitate teknikak erabiliz. “Do women have to be naked to get into the Met. Museum?” kartela famatuenetarikoa da. Honen atzealdean dagoena oso zuzena da, normalean edonongo museoetara jo eta emakume biluziak baino ez ditugu ikusten. Emakumeok objektu bat bagina bezala, gorputz askapenik gabea, sexu askapenik gabea, pentsamendu askapenik gabe, margotu daitekeen objektu ziztrinak. Gizonak, ordea, munduaren zentroa balira bezala, eskala altuago batean baleude bezala. Baina et-et-et lagunok! Emakumeok ere, gure burua maite dugu, gure pentsamendua daukagu, gure gorputzarekin nahi duguna egin dezakegu!\nErakusketa ikusten egon nintzen aurreko astean, eta handik irtetean zera izan zen sortu zitzaidan lehenengo galdera; Euskal Herriko museoen artean ere hain diskriminazio nabaria atzeman dezakegu? Galdetu, bilatu eta arakatu ostean, nik neuk erantzun nion nire buruari. Bai, guk ere diskriminazio horretan bizi gara. Adibide argia izan daiteke Guggenheimek 15 urte bete zituenean komunikabide guztiek museoan agertutako obra “txundigarriak” aipatzen zituztela, benetan “jenioak” eginak; Eduardo Txillida, Jorge Oteiza, Anselm Kiefer, Cy Twombly, Cai Guo-Qiang beste batzuen artean. Baina inork ez zuen aipatzen emakume bakar bat ere bere obrak barkaka erakutsi zituena. Zergatik izango da hori?\nGaldera hori da, Guerrilla Girlsekoek egindako lehenengo kritika. Amerikako Estatu Batuetan ez dute emakumeen artea erakusten, ezta koloretako jendearena ere. New Yorkeko Metropolitan museoan inoiz ez diote emakume bati pertsona bakar baten erakustaldirik egiten utzi. Eta noski, Euskal Herrian berdina gertatzen da. Emakumeok ez gara artea egiteko gai ala? Bai zera! Abestiak dioen bezala, betiko leloaren betiko leloa, emakumeon gutxiespena nonahi! Hortaz, zertarako museoetara joan begi bakar batez artea ikustera behartzen bagaituzte? Guk betaurreko moreak jarri nahi ditugu, artea osotasunean ikusi nahi dugu.\nAskotan artea jenioek egin dutela entzuten dugu, benetan “obra maestra” delakoan. Hala ere, jenio hitza nondik dator? Guerrila Girlsekoei egindako elkarrizketan nahiko erraz azaltzen dituzte hitz hauen nondik norakoak. Jenio hitza gure hiztegietan esanahia bilatzen badugu, botere bereziak dituen pertsona dela dio. Baina jenio hitz latinoan, barrabilak esan nahi du. Orduan, haien aburuz jenioa = botere berezia = barrabilak? Beraz, emakumeak = botere gabeak? JA! Berdina pasatzen da artean erabilitako beste hitz askorekin. Nola aldatuko dugu mundua gure hitzak menperatzen ez baditugu?\nAmaitzeko, interesgarria iruditu zait “Girls” hitza erabiltzea. Haiek elkarrizketan “girl” edo euskarazko neska hitza esaterakoan pertsona ez osoei edo heldugabeei egiten zaiela erreferentzia diote, eta horregatik umorez hitz hori jarri zutela. Azken finean, denok daukagu asko ikasteko, asko aldatzeko, asko pentsatzeko. Zer da ba, heldua izatea? Nork dio nor den heldua eta nor ez? Neska naiz, eta Guerrilla Girlsen erakustaldiak nire buruari inoiz egin ez nizkion galderak egitera eraman nau. Gu ere “Girls” galerako, Alhondigatik hurbiltzera animatzen zaituztet; ikasteko, kritikoak izateko eta pentsatzeko aukera paregabea delako. So, let’s go to Alhondiga girls!\nJenioen artea? Ja!!\n« “Es maravilloso ver que el deseo sigue más...\nGerrilla eginez, artearen genero-arraza mugak... »\nPagotxa 17/12/2013 at 11:17\nArtikulu interesgarria, genero ikuspegia lantzen duena eta honekin batera hainbat zalntza plazaratzen dituena. Hasteko galdera moduan, museoetan plazaratzen den guztia artea da? artea museoen beharra dauka? Egia esateko, kolonialismotik gaurartino museoen funtzioa eredu kapitalistak sortutako kanon artistikoak azalaratzeko tresna izan da. Arte bezala hartu ditugu eraikin, eskultura, pintura greziarrak, egiptiarrak edota II guerra mundialeko morteroen kaskoteak. Honekin garaiko gizartea ulertzeko tresnak/objetuak direla azaltzen diguten bitartean. Baina nun dago benetako artea? gorputzaren, sormen berezien, sentsazioen artea? Jendartearen artea, tribuen artea?\nLehen aipatutako eredu kapitalista bizi-bizian dago errotuta artean, eta honekin museoetan. Negozioa da gehienetan museo konbentzionalek bilatzen dutena, eta hemen barruan, eredu kapitalista honetan, emakumearen papera gutxietsita dago, patriarkatua bizitzako hainbat lekutan eragina duen moduan artean ere eragina du.\nKomentatu dozun moduan jenio hitza gizonei, arrei dago bideratuta, honekin batera euren gaitasun artistikoak eta filosofikoak azpimarratzen direlarik. Kontraesanez betetako eta hipokresian oinarritutako ideia hauek ere artean dute islada Emakumeen, emeen, kanon artistikoei begirada bat ematen badiogu historian zehar zera ikusi dezakegu, grezia klasikoan, kanona emakume kurbatua, formekin eta zabal zen, hau da naturala, aldakek eragindako gorputz natural eta erreal horretan, garaiko gizarteak ala zioelako eta horrela erakusten zuelako (gizarte matxista eta patriarkala bazen ere).\nAzkenengo urteetan, pop-artean edota errealismo berriarekin emakumearen papera eta itxura asko aldatu da, modeloa, edota aktrizeak hartzen dituzte irudi bezala, guztiz irrealaren itxura dutenak, edonongo pasarelatan ikusi dezakegun modua. Azken finean esaten dute garaian garaiko artean garaiko “”gizartea”” irudikatzea bilatzen dela, eta gaur egungo gizartea, mundu moderno eta “”Aurreratuan”” kapitalista eta patriarkala da, inongo zalantzarik gabe.\nHonenbestez konklusioa ezberdina izango litzateke, benetan dira museo baztertzaile eta “”exclusionista”” hauek eraginkorrak gure fiormakuntzan? benetan erakusten dute garaiko errealitatea? eta, garrantzitsuena, kapitalismoaren, boteredunen, etsaien tresna hori erabili behar dugu gure propaganda, pentsamenduak, sentimenduak azalaratzeko? ala beste medio alternatibo batzuk bilatu behar ditugu?


Yuba Factory - China Yuba fabrikatzaileak, hornitzaileak\nBabarrun mamia freskoa\nFreskoa babarrun mamia, yuba freskoa izenarekin ere ezagutzen dena, babarrun egindako janari tradizionala eta janari lehengai arrunta da Txinako eta Asiako eremuetan. Babarrun zapore handia du eta beste babarrun produktuek ez duten zapore berezia. Hiru koloreko babarrun mamia soja, babarrun berde eta babarrun beltzez egina dago, babarrunen kolore nagusia mantenduz, inolako gehigarririk gabe, zapore aberatsa eta usain gozoa duena.\nBabarrun mamia freskoak elikagai dentsitate handiagoa du, 14g koipe, 21,7g proteina, 48,5g azukre eta beste bitamina eta mineral 100g bakoitzeko. Hiru energia substantzia horien ratioa oso orekatua da. Ariketa fisikoa egin aurretik eta ondoren janez gero, energia azkar osa daiteke eta muskulu hazkunderako behar diren proteinak eman.\nBabarrun mamia lehorrak, yuba orriak izenaz ere ezagutzen direnak, babarrunak egindako janari tradizionala eta janari lehengai arrunta dira Txinako eta Asiako eremuetan. Babarrun zapore handia du eta beste babarrun produktuek ez duten zapore berezia.\nSoja esnea berotu eta irakin ondoren, film mehe bat sortzen da gainazalean, beroa kontserbatu ondoren. Aukeratu ondoren, maindire formara zintzilikatzen da eta gero lehortu egiten da.\nBabarrun beltz lehorreko mamia, babarrun beltza yuba izenarekin ere ezaguna, babarrun egindako janari tradizionala eta janari lehengai arrunta da Txinako eta Asiako eremuetan. Babarrun zapore handia du eta beste babarrun produktuek ez duten zapore berezia.\nSoja beltzak proteina ugari eta kaloria gutxi ditu. Babarrun beltzak% 360-40% proteina dauka, hau da, haragia baino bi aldiz handiagoa, arrautzak baino hiru aldiz handiagoa eta esnea baino 12 aldiz handiagoa. Babarrun beltzek 18 aminoazido mota dituzte, batez ere 8 giza aminoazido beharrezkoak. Babarrun beltzak oraindik ere 19 azido oleiko mota ditu, gantz azido asegabeen edukia% 80raino iristen da, xurgapen tasa% 95era artekoa da. Gainera, gizakiak gorputza gantzarekin asetzeko gai da, kolesterola murrizten duen ekintza dute. odolean.\nBabarrun mamia lehorrak, yuba izenarekin ere ezagutzen direnak, babarrunak egindako janari tradizionala eta janari lehengai arrunta dira Txinako eta Asiako eremuetan. Babarrun zapore handia du eta beste babarrun produktuek ez duten zapore berezia.\nSoja esnea berotu eta irakin ondoren, film mehe bat sortzen da gainazalean, beroa kontserbatu ondoren. Aukeratu ondoren, adarren formara zintzilikatzen da eta gero lehortu egiten da. Bere forma banbu adarren antzekoa da, beraz, babarrun mamia deitzen zaio.\nLehorrak Babarrun Makila\nKakahuete gaziak jatea, Babarrun mamia freskoa, Haurrentzako gailetak, Soja saltsa paketeak, Ladyfinger Cookie, Elorri Zinta,


Irekia Eusko Jaurlaritza - Gobierno Vasco :: 2.000 langabe gutxiago ditu Euskadik abendua amaitu ondoren\n2.000 langabe gutxiago ditu Euskadik abendua…\nEuskadin erregistratutako langabeak 1.986 lagun gutxiago izan ziren abenduan; hau da, % 1,16ko beherakada izan da aurreko hilabetearen aldean. Autonomia-erkidegoan enplegu bila dabiltzanak 169.083 ziren 2012a bukatutakoan Lanbideko erregistroen arabera.\nEuskadiko langabezia % 16,29 igo da urtetik urterako datuaren arabera; hau da, 2011ko abendutik 2012ko abendura bitartean.\nHerrialdeei dagokienez, Bizkaiak izan zuen abenduan portaerarik onena; 2012ko azaroan baino 1.174 langabe gutxiago izan baitzituen, % 1,22ko beherakada, beraz. Herrialde horretan erregistratutako langabeak 94.811 ziren.\nGipuzkoan, berriz, urte bukaeran 2012ko azaroan baino 485 langabe gutxiago zeuden; % 1,01eko beherakada, hortaz. Orduan 47.688 langabe zeuden herrialdean. Azkenik, azaroan baino 327 langabe gutxiago izan ziren abendu amaieran Araban; guztira 26.584 lagun, % 1,22ko murrizketa, alegia.\nAbenduan 226 gizon gehiago gelditu ziren lanik gabe (azaroan baino % 0,27 gehiago), eta 2.212 emakumek lortu zuten lana; hau da, % 2,55eko murrizketa. Hala eta guztiz ere, lanik gabe daudenen % 50,7 emakumeak dira.\nAdinari dagokionez, 25 urtetik beherako 885 langabe gutxiago izan ziren abenduan (- % 6,25). Are hobeagoa izan zen 25-45 urte bitartekoentzako bilakaera: 1.027 langabe gutxiago (- % 1,15). 45 urtetik gorako langabeen artean, berriz, 74 langabe gutxiago izan ziren (- % 0,11).\nSektoreka, lehen sektorekoan, pertsona langabe bat gehiago egon zen, hots, 0,03ko igoera; industrian, 455 pertsona gehiago gelditu ziren lanik gabe, hau da, % 1,77 igo zen; eraikuntzan, aldiz, 420 pertsona gehiago izan ziren, beraz, % 2,11ko igoera izan zen; eta zerbitzuen sektorean, berriz, 2.454 pertsona gutxiago izan ziren (% 2,27 gutxitu zen). Bestalde, aurretik lanik gabe zeudenen langabezia % 2,81 jaitsi zen (408 pertsona gutxiago).\nGizarte Segurantzaren afiliazioa abenduan\nAbenduan, 887.660 Gizarte Segurantzaren afiliatu zeuden batez beste Euskadin, aurreko hilean baino 4.169 gutxiago.\nLurraldeka, abenduan, Arabak eboluzionatu du hoberen; izan ere, % 0,42 jaitsi zen afiliazioa; aldiz, Gipuzkoak eboluzionatu du okerren, % 0,53 jaitsi baitzen afiliazioa. Bizkaia % 0,44an kokatu zen.


'Zergatik ez?' esatearen arriskua - Urola Kostako Hitza : Urola Kostako Hitza\n'Zergatik ez?' esatearen arriskua\nOriotik Bilbora egingo dute itsasoz (Aiora Larrañaga)\n[Unai Zubeldia/Gipuzkoako Hitza] “Erokeria zela pentsatu nuen hasieran”. Zintzo aitortu du Ainhoa Pozo Lizaso oriotarrak. “Baina, ‘zergatik ez?’ pentsatu genuen gero”. Ia oharkabean, Bilbora arteko bidea egin du, jada, galdera horrek. Izan ere, ospakizun gisa “gauza bereziren bat” egiteko grina sortu zitzaion 40 urte betetzear den Orioko emakume talde bati. Ez New Yorkera bidaiarik, ez sagardotegian bazkaririk, eta ezta luxuzko hotelen batean astebururik ere. “Gehienak oriotarrak izanda, arraunarekin lotura zeukan zer edo zer egin genezakeela pentsatu genuen”. Eta bilera eta mezu artean, Oriotik Bilborako joan-etorri bihurtu da 2017ko maiatzean “zergatik ez?” galdera hutsa zena. Itsasoaren baldintzek eta eguraldiak hainbestean laguntzen badute, behintzat, datorren uztailaren 12tik 15era helduko diote erronkari. “Eta, egun horietan itsaso zakarra izanez gero, astebete atzeratuko genuke erronka, uztailaren 19ra arte. Ostegunean hasi eta igandean amaitzea da helburua”. 32 emakume izaki eta traineruan hamahirurentzako lekua egonik —entrenatzaileetako bat izango da patroia—, txandan-txandan egingo dute bidea. Oriotik abiatuta, ondo bidean bigarren etapan iritsiko dira Bilbora —udalean harrera txiki bat egingo diete ziurrenik—. Bueltako lanean murgilduta, berriz, arraunlari guztiek bi trainerutan sartuta egingo dute Getariatik Oriora arteko azken zatia, “arraunean gehienek, eta traineruan nolabait sartuta gainerakoek”. Uztailaren 15ean Bisigu Egunarekin bat egingo du erronkak, eta jai giro ederra izango da herrian. Ia urtebete atzera egin du Pozok erronkaren bilakaera azaltzeko. “Arraunean ikasi nahi genuela esanez joan ginen Orioko Arraun Klubera“. Eta alderik alde ireki zieten atea —udaletxean ere aurkeztu zuten asmoa, eta babeslea lortu berri dute: Bidelan—. “Baina arraunean ikaste horrek ondoan erronkaren bat behar zuela erantzun ziguten”. Bi baldintza jarri zizkieten klubean: 25 laguneko taldea osatzea eta Oriotik Bilbora arraunean joateko erronkari baietz esatea —abentura gerora bihurtu zen joan-etorrikoa—. Hura izan zen lehenengo hordagoa, eta, kikiltzeko asmorik gabe, pausoa ematea erabaki zuen taldeak. Jarraitu erreportajea irakurtzen gipuzkoa.hitza.eus atarian.


Euskararen erabilera planak lantzen eta garatzen ari dira hainbat ikastetxe. Horietako askok argi dituzte norabidea, helburuak eta lehentasunak. Beste batzuk, aldiz, ez dute horren argi izaten zer eta nola egin, eta horientzat zuzendutakoa da aholkularitza eskaintza hau. Eskaintza ikastetxeen beharren, aukeren eta nahien arabera egokitu ahal izango da. Besteak beste:\nPuntuala edo iraunkorra izan daiteke.\nGai jakin bati buruzkoa izan daiteke edo orokorra izan daiteke, hau da, plan osoari buruzkoa izan daiteke edo atal jakin bati buruzkoa.\nIkastetxe osoari dagokiona izan daiteke, edo eremu jakin batean kokatu daiteke: klaustroa, ziklo bateko irakasleak, gurasoak...\nAholkularitza eskaintzaren oinarrian honako bi ideia hauek daude:\nHelburua ikasleen hizkuntza jokabideetan eta jarreretan eragitea da. Horrekin lotura duten hainbat gai landu daitezke: erabileran eragiteko tresnak, familiengan eragitea, ahozkotasuna ikasgelan, jarreren lanketa... Gai guztien arteko lotura ikasleen jokabideetan eta jarreretan eragin nahi izatea da.\nEuskararen erabilera sustatu nahi edo eta behar duten eragileei horretan gustura aritzeko baliabideak eskaini behar zaizkie. Hainbat eta hainbat eragile ezintasunetik eta etsipenetik ari dira gaur egun, baina badira baliabideak eta tresnak gustura egin ahal izateko.\nAholkularitza zerbitzuarekin ikastetxeei lagundu nahi zaie beraien baliabideak modu eraginkor eta egoki batean erabili ditzaten:\nAplikatzeko moduko proposamenak izango dira: Ikastetxearen ezaugarrien eta errealitatearen arabera, garatu ditzaketen bideak eta erabili ditzaketen baliabideak proposatuko dira.\nEpe motzera eta luzera begirako proposamenak izango dira: Berehala frogatzen hasteko moduko proposamenak izango dira eta ikastetxearen eguneroko jardunean txertatu daitezkeenak, baina ez dira proposamen erabat itxiak izango eta epe ertain-luzera begira ikastetxeek eta irakasleek garatu eta osatu ahal izango dituzte.\n2007tik hona hainbat ikastetxeei eskaini izan diegu aholkularitza modu batean edo bestean. Hauek horietako adibide batzuk:\nIrakasleentzako formazioari buruzko aholkularitza\nIrakasleentzako formazio antolatu nahi duten erakunde edo ikastetxeen kasuan, zer eta nori eskaini aukeratzen laguntzen diegu: helburuak, edukiak, iraupena, klaustroari edo irakasle batzuei eskaini, eta abar.\nErabileran eragitea helburu duten arloak garatzeko laguntza:\nFamilia bidezko transmisio programak. Irakasleentzako formazio saioetan elebitasunari eta hizkuntzei buruz gurasoentzako mezuak eta gurasoen kezkak aztertzen dira. Aholkularitzarekin berriz, ikastetxeetara egokitzen da hori guztia. Horretarako, irakasleekin batera puntu hauek lantzen dira: Gurasoei noiz eman mezu horiek, mezuak nola eman, zein tresna osagarri erabili, tresna horiek prestatu...\nHizkuntzekiko jarreretan eragitea helburu duten programak. Ikasleen euskararekiko jarreretan eta jokabidetan eragiteko hainbat dinamika eta jarduera egin daitezke. Aholkularitza zerbitzuaren bidez, jarduera eta dinamikak oinarri batzuen arabera antolatzen dira, eta, ikastetxearen ezaugarrien eta aukeren arabera, hainbat ikasturtetarako dinamikak eta jarduerak proposatzen dira, progresio batean kokatuak eta irakasleek ikasleekin egiteko modukoak.\nIkastetxeei erabilera planak diseinatzen laguntzea\nErrealitatearen azterketa egiten laguntzea: Euskararen erabilerari dagokionez errealitatearen azterketak egiten laguntzen diegu ebetetik horrela nahi duten ikastetxeen kasuan. Errealitatearen azterketa egiterakoan ideia nagusi hau hartzen dugu abiapuntu moduan: Errealitatearen azterketa ez da helburua, tresna bat baizik. Errealitatearen azterketak lagundu behar du erabileran eragiteko helburuak zehazten eta lehentasunak jartzen. Horri begira, sinple eta azkar egin daitezkeen azterketen alde egiten dugu.\nHelburuak eta lehentasunak jartzen laguntzea: Hizkuntza jokabideetan eta jarreretan eragiteko lehentasunak eta helburuak aukeratzen eta zehazten laguntzen diegu ikastetxeei. Horretarako ikastetxearen ezaugarriak eta hizkuntza errealitatea eta adierazten diren nahiak eta ikusten diren aukerak hartzen dira kontuan. Besteak beste: Ikasleen adinaren arabera zein gai landu eta non jarri lehentasunak, klaustro osoarekin batera hastea gehiegizkoa ikusten den kasuetan zein ziklorekin eta nola hasi lanean, zein bide eta zein progresiotan lantzea izan daitekeen egokia, eta abar.\nFormazioa diseinatzen eta antolatzen laguntzea: Helburuen eta lehentasunen arabera proposamen zehatzak egitea eragileen formazioari dagokionez. Hainbat kasutan ebetetik ematen den formazioa eskaintzen da, baina beste hainbat kasutan beste erakunde batzuen formazioa izatea ere proposatzen da. ebetetik eskaintzen den formazioak arlo jakin batzuk lantzen ditu, eta, ikastetxeak behar duen formazioak beste norabide batekoa izan behar badu, hori eskaintzen duten erakundeen berri ematen da.\nHelburuen eta estrategien jarraipena egitea: Norabidea eta helburuak ondo jarri diren ikustea, horietara hurbiltzeko urratsak ondo eman diren aztertzea, irakasleak gustura ari diren ikustea, helburu eta bide berriak proposatzea... Horretarako, hainbat neurgailu jartzen dira eta eragileekin ere zuzeneko lana egiten da: bilerak zikloekin edo lantaldeekin, eta abar.\tProposamen zehatzak egiten ditugu erakundeen ezaugarrien, aukeren eta nahien arabera.


Samsung-ek Galaxy J6 + eta Galaxy J4 + aurkeztuko ditu laster | Androidea\nSamsung bere gama batzuk berritzen ari da lanean. Korearren erdialdean Galaxy J aurkituko dugu, laster familiako kide berriak jasoko dituena. Laster, enpresak gama honetako bi telefono aurkeztuko ditu. Galaxia J6 + eta Galaxy J4 + da. Lehenengoa aspalditik zurrumurrua da.\nBiak Koreako enpresak katalogoan dituen telefonoen bertsio hobetuak izango dira. Oraingoz, nahiz eta ez den jakingo Galaxia J6 + eta Galaxy J4 + horien azken zehaztapenak zein izango diren.\nGalaxy J6 + -en kasuan jada hainbat ihes egin dira, bere zehaztapenetako batzuk izan daitezkeenak. Telefonoak izango luke 5,6 hazbeteko pantaila eta Snapdragon 450 prozesadorea erabiliko luke. Gainera, 4 GB RAM eta 64 GB barne biltegiratze izango lituzke, eta 4.350 mAh-ko bateria handia.\nNahiz eta oraingoz ezin izan den baieztatu Samsung erdiko gama berri honen zehaztapenak izango direla. Baina pixkanaka Galaxy J6 + forma hartzen hasi da. Ezin dugu gauza bera esan laster aurkeztu beharko litzatekeen beste ereduari dagokionez, Galaxy J4 +.\nOrain arte ez da eredu honi buruzko daturik iritsi. Koreako fabrikatzailearen gama ertaina indartuko duen beste eredu bat espero da. Azken zurrumurruek Samsung planifikatzen ari dela diote aurkeztu Galaxy J6 + eta Galaxy J4 + hauek irail honetan.\nBeraz, 19 egun dituzte telefono hauek ezagutzeko, hilabete honetan agertzen badira. Iraila eta urria bitartean Galaxia J6 + eta Galaxy J4 + aurkezpena egin beharko litzateke. Laster horren inguruko datuak izatea espero dugu, Koreako konpainiaren gama ertaineko kide berriei buruzkoa.\nArtikuluaren bide osoa: Androidea » Android gailuak » Telefono mugikorrak » Samsung Galaxy J6 + eta Galaxy J4 + laster iragarriko dira


Liburuak | Iritzia | Berria\nNoiz sortua: 2020-04-23 00:30:00\nGaur bezalako egun batez idazle handiak hil zirelako omen da gaur liburuaren eguna. Uste dut ez dudala sekula ezer berezirik egin gaurko egunez (eskola garaian salbu). Egundo ez zait burutik pasatu apirilaren 23an liburuak oparitzea edo eguna hala delako neuretzat liburuak erostea. Egoerak, ordea, gaurko eguna berezitzat hartzera eraman nau. Normalean joaten garen liburu dendak itxita daude. Paperezko eskuzapian apuntatutako tituluak lortu dizkiguten gure lagunek ezin digute orain argitalpen berrien berri eman, ezin dizkigute liburuak mimoz paperetan bildu, ezin digute haien aholkurik gabe sekula erosiko ez genukeen liburua poltsan sartu. Herriko liburutegian ere ezin dugu libururik maileguan hartu. Ezin diogu ironiazko mezurik bidali auzoko bati berak etxean daukan liburua nahi dugulako. Bai, herri txikietan Interneta astiro doa, baina kontuak eta izenak azkar mugitzen dira.\nGuztiok ditugu etxean irakurri ez ditugun liburuak edo berriro irakurriko genituzkeenak; eta hala ere, hor nonbait irakurri dut Internet bidezko salmenta plataformek inoiz baino liburu gehiago saldu dutela asteotan. Gaurko egunez hil omen zen Shakespearek idatzi zuen «izatea edo ez izatea» dela gakoa. Eta guregan dago ardura txikiak izaten jarrai dezan.


«TAKE saskibaloi kluba izateaz gain, lagunarteko klub bat da» - Tolosa - Tolosaldeko ataria\n«TAKE saskibaloi kluba izateaz gain, lagunarteko klub bat da»\nMikel Iraola 2014-10-09 10:50\nPasa den asteburuan hasi zuten denboraldia TAKE emakumezkoen lehenengo taldeko kideek; Maddi Lakunza eta Amaia Iraola, taldeko kideek, aurten inoiz baino talde «osatuagoa» dutela uste dute eta «indartuta» daude\nTAKEko emakumezkoen lehenengo taldeak pasa den asteburuan hasi zuen aurtengo denboraldia. Atletico San Sebastian talde indartsuaren aurka 47-39 galdu zuen, partida borrokatu baten ostean. Hurrengo partida, hilaren 18an, 14:00etan, etxean jokatuko dute, Bera Bera Amara taldearen aurka.Taldea inoiz baino «osatuagoa» dutela uste dute taldeko kide diren Amaia Iraola eta Maddi Lakunzak, eta hortaz, denboraldi honi aurre egiteko indarrez beteta eta gogotsu aurkitzen dira lehen taldeko neskak.\nZein helburu jarri diozue aurtengo denboraldiari?\nMaddi Lakunza: Gure helburua pixkana hazten joatea da. Ez mutilak iritsi diren horretara iristea, baina bai pixkana ekipo osatugoa dugunez indartzen joatea espero dugu.\nIgotzeko esperantzak ere badituzue, ezta?\nAmaia Iraola: Ez dakigu igotzea lortuko dugun, baina ahal duguna egingo dugu. Pozik gaude aurten atera dugun taldearekin, inoiz baino gehiago garelako. Igotzen ez bagara ere, sentsazio onarekin gelditzen bagara kontentu egongo gara.\nZein da emakumezkoen lehenengo senior taldearen egoera?\nM. L.: Ekipoan momentu honetan hamabi pertsona gaude, hamahirugarrena ebakuntza bat dela eta bajan dago; baina Gabonak bitarte horretan berreskuratzeko asmoa du eta hamahiru izango ginateke.\nA. I.: Horrez gain, badago jendea gurekin boluntario moduan entrenatzen duena.\nBeraz, taldea osatzeko ez duzue arazorik, ezta? Zeren zuetako batzuek kanpoan ikasten duzue eta astean zehar ezin duzu taldearekin entrenatu.\nM. L.: Batzuk kanpoan entrenatzen ari dira beste ekipo batzuekin, eta horrela ostiraletan soilik entrenatu beharrean entrenatzeko beste aukera batzuk dituzte.\nZuen zortzigarren urtea izango da honakoa, emakumezkoen lehen taldea sortu zenean taldean zineten biak. Nolako eboluzioa izan duzue?\nA. I.: Orain dela zortzi urte genituen gaitasunak eta orain ditugunak oso ezberdinak dira. Material aldetik begiratuta ere askoz aukera gehiago dago orain. Nik uste dut eboluzioa izan dugula bai taldeari begiratuta eta baita era pertsonalean begiratuta ere.\nM. L.: Taldea handitu eta osatu egin dugu. Ekipo osatuago bat gara.\nZer erakutsi dizue TAKEk eta saskibaloiak urte hauetan?\nA. I.: TAKE saskibaloi klub bat izateaz gain, lagunarteko klub bat da. Gure artean giro ona daukagu\neta hortaz, lagunartean egoteaz gain saskibaloiaz gozatzen erakutsi digu.\nZuek lehen emakumeak izan zinetela jakinda, erraza izan zen ordura arte gizonekoak zeuden ingurune batean sartzea?\nM. L.: Ez zitzaigun zaila egin. Ondo hartu gintuzten eta ia nahi gabe sartu ginen. Bestetik aipatzen dute: ez dela berdina neska eta mutilena, mutilen afizioa handiagoa dela neskena baino... Baina, nik uste gero eta nesken talde gehiago daudela, eta afizio hori osatzen joango garela.\nA. I.: Azken batean, neskak klubean bere lekua hartzen ari dira.\nEuskal Herrian beste klubetan ere maila igo dela nabaritu duzue?\nA. I.: Beste klubetan nabaritu dut nesken talde gehiago daudela eta atzetik ere gazteagoak datoztela. Niri TAKEn gertatzen ari denak poztasuna ematen dit. Ikusita gu sartu ginenean talde bakarra ginela, eta orain atzetik talde asko daudela. Horrek honela jarraitzen badu guregatik ere esango dute: begira zenbat talde dituzten!\nPertsonalki zein erronka dituzue aurrera begira?\nM. L.: Orain arte lortu duguna, nahikoa dela iruditzen zaigu. Nik uste hori lortuta, pixkanaka joango garela geroan pentsatzen. Orain artekoan lortutako guztiarekin oso pozik gaude.\nA. I.: Lortu ditugu gauza batzuk eta besteak ezin izan ditugu lortu, baina niri pertsonalki, aurrera begira, atzetik datozen taldeen aurka jokatzea gustatuko litzaidake. Hau da, jolasten jarraitzea. Baina, orain arte egin dugun guztiarekin ere ezin gara kexatu.\nBadu zerbait saskibaloiak harrapatzen zaituena, ezta?\nM. L.: Nik uste dut sortzen den giroak zerikusi handia duela. Kirola asko gustatzen zaigu, eta pixkana-pixkana hobetzen saiatzen gara; baina ekipoan daukagun giroak zeresana du, gazteak sartu arren berriro ere taldea osatzen dugu. Horrek xarma berezia du.\nTaldea: Kepa Jauregi (entrenatzailea), Amaia Iraola, Ana Mendinueta, Irati Fuentes, Miren Berasategi, Itxaso Leon, Maria Lasa, Iker Otaño (entrenatzailea), Cristina Amondarain, Nerea Ugartemendia, Uxue Lasa, Nerea Elosegi, Marta Mendinueta eta Maddi Lakunza.


Kastore - Wikipedia, entziklopedia askea.\nKastorea karraskarien ordenako kastoridoen familiako animalia da, Castor generoa osatzen duena.\nCastor (en) , beaver meat (en) , beaver (en) eta beaver dam (en)\n1,20 metro luze izan daiteke, eta isatsak baditu beste 30 cm. Ebakortzak oso luzeak eta zorrotzak ditu. Haietaz baliatzen da zuhaitzak bota eta, txikituz, urtegiak egiteko; hala, gordelekuaren sarrera ur azpian gelditzen da. Atzeko hankak igerian egiteko egokituak ditu. Gaztaina-koloreko ile leuna du, jantzigintzan oso aintzat hartua.\nZuhaitzen azalak eta ernamuinak janez elikatzen da, eta taldetan bizi da. Gehienbat gautarra da.\n2016ko urrian kastore bat Kanpezuko (Araba) arrain haztegi batean harrapatuta geratu zen. Arabako Foru Aldundiko teknikariek lagunduta, ibaira itzuli zen. Izan ere, kastoreek, ibai ertzeko makal eta sahatsetan eragiten dituzten kalteez beste, ez diote kalte larririk eragiten gizakiari: belarjaleak dira, ez dute gizakiari kalte egin diezaiokeen gaixotasunik zabaltzen, eta gizakiengandik ihes egin ohi dute. Aitzitik, erreken dinamikari laguntzen lan handia egiten dute kastoreek: erreketan egiten dituzten presei esker, hezeguneak sortzen dituzte, uholdeak kontrolatzen laguntzen dute, eta hondakinak errekatik ateratzen dituzte.\nBi espezie daude, oso antzekoak:\neuropar kastorea (Castor fiver), Alemania, Polonia eta Errusiako lurraldeetan bizi dena. XXI. mendean, gizakiak lagunduta, Frantziako lurraldeak kolonizatzen ari da; eta Aragoin, Errioxan eta Euskal Herrian ere zabaltzen ari da, legez kanpo sartutako talde batetik abiatuta.\nkanadar kastorea (Castor canadensis), Ipar Amerikan bizi dena.\nAzken aldaketa 4 maiatza 2021(e)an, 06:49(e)tan\nOrriaren azken aldaketa: 4 maiatza 2021, 06:49.


Itsas lapurrak ikuskizun berria prestatzen ari da Haatik\nIlargiaren malkoak ikuskizunaren ostean, Aiert Beobidek zuzentzen duen Haatik konpainia proiektu berri baten prestaketan murgilduta dabil azken aldian. Oraingoan kalean eskaintzeko emanaldi batean ari dira lanean. Itsas lapurrak izeneko ikuskizun honetarako Euskal Herriko kostaldeetako herrien�...\nZinemagile atzerritarrek Euskal Herriari buruz egindako filmeak, eta ondorioz, horietan ageri diren euskal dantzak ikusteko aukera izaten ari da asteotan Punto de Vista Nazioarteko Zine Festibala ren ekimenez. Orson Welles, Maurice Champreux edo Otar Iosellianiren dokumentalak erakutsi ...\nDantza integratu tailerra Jordi Cortesekin\nEzohikoak eta harrigarriak diren konexio berriak sortu eta azaleratuko dira, non parte hartzaile bakoitzak bere esperientzia pertsonala ekarriko duen. Presentzia eszenikoa landuko dugu; espazioa nola betetzen dugun, entzutearen eta begiradaren garrantzia, denbora menderatzeko ahalmena, gorpuztasun ...\nEkainaren 20tik 28ra 3 Kanpaldi antolatu ditugu: Ekainak 20-21: Amateur. 18 urtetik gorako dantzazaleei zuzendua. 64€ Ekainak 21-26: Txiki. 8-14 urteko dantzariei zuzendua. 210€ Ekainak 26-28: Dantzari. 18 urtetatik gorako dantzariei zuzendua. 90€ Prezioan den dena bar...\nUrtarrila hondarrean izan nuen Nafar Folklore Funtsa izeneko ekimen (niretako) misteriotsuaren berri, Iosu Royo-ren eskutik. Nafarroako Mezenasgoaren Legean onartutako gizarte intereseko proiektuak ezagutzera eman zituzten orduan eta ondarearen sailean agertzen ziren lau proiekturen atzean zegoen N...\nLapurdin, Nafarroa Beherean eta Zuberoan bildu zituen Jean Michel Guilcherren gabota dantzatzen zutenen testigantzak. Borobilean eta dantza-jauzi erara dantzatzen zuten gehienek, baina zenbaitetan, bi lerrotan egiten zela ere aipatzen du. Parisen, antzoki eta aretoko errepertorioan sona handia izan...\nEskoriatza: kintoen aurreskua\nEskoriatzan oraindik ere oso errotuta dituzte garai bateko tradizioak. Urtero 18 urte beteko dituzten gazteak taldean batu, Santa Ageda egunaren inguruan kantuan eskean irten eta urteko kinto guzti-guztiek plazan dantza egiten dute herrikoen aurrean. Desafioa, fandagoa eta arin-arina dantzatzeaz ga...\nIon Agirretxe: Basilio On Kixoten\nIon Agirretxe dantzari donostiarrak On Kixote balleteko Basilioren papera dantzatu du egunotan Flandeseko Erret balletean bere txikitako ametsa betez. Hamar urte zituela ikusi zuen lan hau lehen aldiz eta orduan erabaki zuen dantzari izan nahi zuela. Kitri, merkatari katalanaren alaba ederra et...\nDantzabiz: Iker Murillo tailerra 2014\nIker Murillo, Bejart Ballet Laussaneko dantzaria, Bilbon izan zen 2014an, Dantzabizek antolatutako gazteen II. Dantza Klasikoko Formakuntza Ibilbidearen baitan. Ikasle eta irakaslearen lana eta gogoetak agertzen dira bideo honetan. Dantzabiz: Iker Murillo tailerra 2014 ...\nLesaka: Fraindarrak inaute eskean 2015 zapla!\nDantza egiten ez duenari zapla! Erratzarekin astindua. Horrelan ez dago geldi geratuko denik. Inaute astelehen eta asteartean ateratzen dira Lesakako Frain auzoan puska biltzean. Musikak irauten duen bitartean dantzan aritu behar dutenekin batera m usikariak, arrautzak eta dirua biltzeko ardura ...\n'Divenire', el break dance hecho arte\nDiario Vasco 2015/02/27 Gehiago irakurri →\nLa Manuel Lekuona acoge hoy el espectáculo 'Mujeres de la mar'\nGuaixe 2015/02/23 Gehiago irakurri →\n0927 ZELDA dantza ikusgarria, Zarena Zarelako konpaniaren eskutik\nKanaldude 2015/02/25 Gehiago irakurri →\nUne mascarade dynamique\nSud Ouest 2015/02/17 Gehiago irakurri →\nNozko neska ezpatadantzariak Durangaldean?\nMugalari.info 2015/02/26 Gehiago irakurri →\n'Flamenco on fire' anuncia tres espectáculos para su nueva edición\nNoticias de Navarra 2015/02/25 Gehiago irakurri →\nPariseko euskaldunek sorturiko "Makila" dantza ikuskizunak 600 ikusle bildu zituen estrenaldian\nEuskalkultura.com 2015/02/23 Gehiago irakurri →\nAnboto 2015/02/26 Gehiago irakurri →\nDiario Vasco 2015/02/24 Gehiago irakurri →\n“Push” dantza-ikuskizuna aurkeztuko dute Donostian\nNontzeberri 2015/02/26 Gehiago irakurri →\nDeia 2015/02/23 Gehiago irakurri →\nDiario Vasco 2015/02/25 Gehiago irakurri →\nAnboto 2015/02/25 Gehiago irakurri →\nKinttaden festa handia zapatuan\nElurrak ez ditu Eskoriatzako kintoak kikildu\nGoiena 2015/02/05 Gehiago irakurri →\nZapatuan Kinttada Eguna izango da Eskoriatzan\nGoiena 2015/02/04 Gehiago irakurri →\nPamplona Actual 2015/02/24 Gehiago irakurri →\n«Gatazkek tradizioa biziberritu dezakete»\nBerria 2015/02/25 Gehiago irakurri →\nJose Ignacio Ansorena: ‘Kaldereroak: kontu batzuk’\nIrutxuloko Hitza 2015/01/31 Gehiago irakurri →\nUn baño de Aratuste en Mundaka\nDeia 2015/02/16 Gehiago irakurri →\n2015ko Zuberoako maskaraden lehen agerraldia Idauze-Mendin. Herriko gazteek prestatutako maskaradak. Argazkiak: Iñaki Zugasti. 2015-01-18\n2015/02/24 Gehiago irakurri →\n2015/02/23 Gehiago irakurri →


Adierazpen hauek ongizatea hautatutako elite batentzat soilik izan behar dela erakusten dute. Langileek ez dugu pribilegio hau merezi, gure aukeren gainetik bizi baikara, ezta Gibelalde?\nArazoa ez da ekintzaile gutxi ala asko dauden. Proiektu ekonomiko eta sozial autogestionatuek ekintzaileak dira, baina ez dute zertan eredu kapitalista jarraitu behar, ez da Gibelaldek nahi duen ekintzailetasuna. Arazoa da nork bereganatzen duen gure herrian sortutako aberastasuna. Hau argi dugu: enpresariek langileek sortutako aberastasuna bereganatzen dute; Gibelalde jauna, bizkarroi bat gehiago zara.\nEtorkizun laburrean gure lan egoera ez da batere hobetuko, ez dira kalitatezko lanpostuak sortuko. Saldutako maula garestia izan da krisia, lanpostuak eta soldatak murrizteko aitzaki ederra. Gainera, enpresek langile gutxiagorekin, esplotazio eta prekarietate gehiagorekin irabazi handiagoak dituzte. Horrelako negozioari ez dute uko egingo.\nAberastasuna eta lanaren banaketa behar beharrezkoak dira guztion ongizatea ziurtatzeko eta, hau lortzeko, gehien dutenei kendu beharko diegu. Hau egiteko ez dugu baimenik eskatu behar, gure eskubidea baita. Orduan bai burgesia beldurtuko dela.\nIritzi artikulua Info7 Irratian entzun daiteke: http://info7.naiz.eus/en/info_i7/20151007/burgesiak-ez-du-beldurrik-eroso-bizi-delako


LSNEan ikerketa lanak egiteko egonaldi bekak 2023ko urria eta 2024ko martxoa bitartean | Instituto Internacional de Sociología Jurídica de Oñati\nLSNEan ikerketa lanak egiteko ...\nLSNEan ikerketa lanak egiteko egonaldi bekak 2023ko urria eta 2024ko martxoa bitartean\nOñatiko Lege Soziologiako Nazioarteko Erakundeko Patronatuak egonaldi beka batzuk sortzea erabaki zuen, LSNEko Liburutegian ikertzeko lan proiektu batekin:\nDoktoregoko-ikasle batentzako egonaldi beka 1; gehienez 2 hilabeteko egonaldia LSNEren Egoitzan (banakako logelako ostatua, urria-martxoa bitartean eta gutxienez hilabete 1eko egonaldiarekin). LSNEko araudiaren arabera, hilabete baino gehiagoko egonaldietarako, egoitza-fidantza ordaindu beharko da;\nDoktoreentzako 3 egonaldi beka (azken 5 urteetan doktoretza amaitu dutenentzat) gehienez 2 astez LSNEren Egoitzan (banakako logelako ostatua, urria-martxoa bitartean eta gutxienez astebeteko egonaldiarekin). Visiting scholar gisa egonaldia luzatzeko aukera dago [jakin gehiago].\nEskaera 2023ko otsailaren 28a baino lehen aurkeztu beharko da. Eskaera kontuan hartu ahal izateko, honako agiri hauek bidali beharko dira:\nIkerketa-proiektuaren gaineko azalpena;\nKurrikuluma laburtua (gehienez 800 hitz);\nJatorrizko herrialdearen, lanpostuaren eta norberari dagozkion bestelako egoeren gaineko informazioa;\nIkerketa-egonaldia egiteko beste laguntzaren bat jaso baduzu, horren egiaztagiria.\nLehenetsi egingo dira AISen sailkapenaren arabera “C” kategoriako herrialde batetik etortzea.\nLSNEk ez du bere gain hartuko ezbehar, gaixotasun eta antzeko gertakarietatik eratorri daitekeen gasturik, urtean zehar hartzen duen bisitari kopuru handia dela-eta. Beraz, beka jasotzen dutenek beraiek aukeratutako bidai eta istripu aseguruak kontratatuta izan beharko dituzte.\n2021-2022 ikasturteko egonaldirako bekadunak\n2020-2021 ikasturteko egonaldirako bekadunak\n2022-2023 ikasturteko egonaldirako bekadunak\nAurreko urteetako onuradunak


Drogak salgai –\nGazteok eskolan drogen gaia behin eta berriz jorratu dugu. Batez ere, gizartean eta bakoitzak bere buruari eragin diezazkiokeen eragozpenak aztertuz. Aitzitik, azken hamarkadan gure artean onartuen eta hedatuen dagoen afera ez dugu ezta aipatu ere egin. “Substantzia” hori, xiringatu, esnifatu edota erre ezin daitekeen bakarra da, baina munduan arazo gehien sorrarazten ari dena da; kontsumismoa, alegia.\nDroga honen menpekotasuna bermatzeko, merkataritza guneek iruzurrezko “beherapenak” sortzen dituzte. Black Friday-a kasu, non inolako merkealdirik ez dagoen, baina, gazta zati baten aurrean saguak bagina bezala tranpa horretan erortzen garen. Nori ez zaio gustatzen zerbait merkeago erostea? Horrek, izugarrizko ongizate eta poztasuna sortzen du. Eta sentsazio hori errepikatu nahian, gero eta produktu gehiago erosten ditugu, diruak eskuetan erreko baligu bezala.\nGehiegizko kontsumo horren eraginez, gero eta produktu gehiago ekoizteko beharra dago. Tamalez, horrelako gehiegikeriek lehengaien desagerpena, berotegi efektua areagotzen duten gasak eta bioaniztasunaren desagerpena eragiten dituzte, adibidez. Hori gutxi ez, enpresa handiek hainbeste produktu ekoiztu ezinik eta ahalik eta etekin gehien ateratzeko, lan prekarioak eskaintzen dituzte garatutze bidean dauden herrialdetan, non herrialde horietako biztanleek askotan bizitza arriskuan jartzen duten, esaterako, modan ipini diren zapatila batzuk garaiz sortzeko.\nHonegatik guztiagatik, gazteok urte batzuetan menpekotasun horrek eragindako konponezinak diren ondorioak jasango ditugu. Hori gerta ez dadin, ahalik eta lasterren neurriak hartzen hasi beharko ginateke. Hala nola, edozer erosi baino lehen, ez bakarrik aztertzea zein prezio daukan, bazik eta, etorkizunean zer nolako eragina izango duen ere. Bestela, ordura arte ohartu gabe ezagututako egoerarekin amaituta, bizi izandako salmenten utopiaren ajeak pairatuz, kontsumismoaz oroituko gara.\nBeherapenak, Black Friday, droga, euskal gazteria, gazteak, Internet, kontsumismoa, lehiaketa\n10 pentsamendu “Drogak salgai”-ri buruz\nEsti G. 2021-11-05 09:32\nKontsumismoa, benetan, arazo bat da gaur egun. Gainera, txikitatik influentziek kontsumismoa areagotzera gonbidatzen dute, haiek izaten baitira, alegia, arropa gehien duenek eta mugikor berrienak dituztenak. Bat nator proposatutakoarekin, berrikasi behar dugu zer den benetan erosi behar duguna.\nSozializazioaren onurak 2021-11-05 12:38\nLagun berriak egiteko zientifikoki abalatutako 5 urrats:\n– Lagunengandik hurbil egon.\n– Erakutsi zure zaurgarritasuna lehenbailehen.\n– Aurkitu batzen zaituena (nahiz eta sinplea iruditu)\n– Estekan sakontzen du bere emozioez galdetuz.\n– Irten errutinatik eta egin zerbait zirraragarria.\nXabi Alonsotegu 2021-11-05 13:05\nKarmentxurekin guztiz ados. Ondo idatzita egon arren ez da bidezkoa gaur egungo sozietatean kontsumismoa kritikatzea. Denok gara kontsumistak.\nGainera lan egiten dudan empresan “FNAC” diru gehien gastatzen dutenak 12-18 urteko mutil eta neskak dira. Hau da gero kontsumismoa kritikatzen dutenak. Beste aldetik, barregarria iruditzen zait besteen iritziak ez errespetatzea, orrialde hau iritziak emateko balio duelako.\nEneko eta Imanol P. 2021-11-05 13:22\nEskerrik asko zure erantzunagatik Xabi! Guztiz ados, batzuetan dirudi nahiz eta gazteek kontsumismoaz idatzi eta haien ardura gai honekiko argitaratu, ez dutela esandakoa betetzen edo haien jarrerarekiko konponbideak betetzen. Hitz gutxitan, horretaz hitz egin eta gero guztia konponduta geratuko balitz bezala, kontsumitzen jarraitzen dutela. Hala ere, gazteak bakarrik arazo hain handi honekiko errudunak bakarrik ez direla uste dut, baizik eta, beste adina duten pertsonak ere, agian ez FNAC-en erosten baina bai, beste arlo batzuetan. Azkenean, kontsumismoa gure gizartean oso errotuta dagoen ohitura bihurtu da nahi ala ez.\nKonsuelo 2021-11-17 09:34\nArrazoia duzue mutilak, kontsumismoa gaur eguneko arazorik garrantsutzuenetariko bat da. Eta ez zaio behar bezain inportantzia ematen.\nJose Mari 2021-11-17 09:40\nEgia da kontsumismoa etorkizunean arazo asko sortuko dituela. Baina, guztia bezala arazoak konponezinak bihurtu arte ez gara konponketak bilatzen arituko.\nJuanjo 2021-11-17 09:47\nKontsumismoa gure gizartearen ondorioetako bat da beste guztien artean, eta arazo honen konponketa lortzeko gizartea aldatzea besterik ez digu.\nPablo Lopez 2021-11-17 16:17\nGure gizartea egituratuta dagoen bezala BEHARREZKOA bihurtu egin da kontsumismoa. Batez ere denda txikietarako, merkataldi handien soberakinez etekina ateratzen dutelako.\nSara 2021-11-17 16:21\nNire ustez atzerapausorik ez dago jada. Beranduegi da. Hori dela eta, kontsumismoaz kexatzen zareten guztioi gomendatzen dizuet mundu honetan geratzen zaiguna aprobetxatzea eta aurrera jarraitzea etorkizunari begiratu gabe. Azken finean, guztiok hilko gara modu batean edo bestean.\nBeatriz Perez 2021-11-17 16:26\nSararekin bat nator. Nahiz eta bost pertsona kontsumista hutsak ez izan munduaren gainerakoak hori izaten jarraituko du eta eragozpen berdinak jasango dituzte biek, inporta barik zenbat eta nola kontsumitu duten.


Egutegia - Antzinako empaten erakustaldia - Lizarrako Antzinako Musikaren 53. Astea (Nafarroa)\nAntzinako empaten erakustaldia\nLau ezpatarik antzinako ezpaten erakustaldi bikaina egingo dute, Ministriles Hispalensis taldearen zuzeneko musikaren babesean. Urrezko Menderako bidaia izango da, ezpatak, dagak, brokelak, errodelak, mangualak, montanteak lagun hartuta; zientzia, artea eta oparotasuna. Kapare harroputz, hantuste eta liskarzaleen munduan murgiltzea ekarriko dute.\nTon Puey, garai bateko ezpatak\nXosé Nieto, garai bateko ezpatak\nEduardo Varela García, garai bateko ezpatak\nMoncho Varela, garai bateko ezpatak\nAcademia da Espada borroka-arteen eskola bat da, Europako borroka-arte historikoena. Zehazki, XVI. mendearen bigarren erdiaren eta XVII. mendearen arteko aldia aztertzean jartzen du arreta, XVIII. mendearen lehen urteak barne hartuta, Iberiar penintsulan.\nAldi hori benetako urrezko aroa da, Urrezko Mendeko literatura- eta musika-distirarekin batera gertatu zena, bi mendean baino gehiagoan iraun zuten eskolak garatuz eta bai literatura oparoa ere, zeina, Errenazimenduan eta barrokoan Europa osoan garatutako diziplina askoren antzera, borroka-jardunbide hauek antolatu eta azaltzen saiatu zen.\nEscuela de la Verdadera Destreza 1569an hasi zuen Jerónimo Sánchez de Carranza lizentziatuak, De la Filosofía de las armas (...)tratatua idatzita, eta Luís Pacheco de Narváez militarrak jarraitu eta garatu zuen, Felipe IV.a erregearen maisuak. Aldi horretako eskola garrantzitsuena izan zen, egitura bateratua izan zuen, eta maisu berri ugarik, tratatu berrien bidez, beren ikuspegia eta aldaketa tekniko eta sozialetarako egokitzapena eman zioten.\nAcademia da Espadaren corpus nagusia eskola hori aztertzea da (garai hartan zeuden beste batzuen dokumentu eskasez gain, esate baterako, Luiz Godinho portugaldarraren Arte de Esgrima tratatua), eta bere burua matematikarekin, geometriarekin, filosofiarekin, musikarekin, astronomiarekin eta abarrekin lotutako zientziatzat jotzen du.


Hasiera > Mendian ibiltzeko gida\nProposatutako ibilbideak edonorentzako modukoak dira, eta tontor gogorrak, zona malkartsuak eta leku arriskutsuak saihesten dituzte. Luzerak eta aldapen gogortasunak jarriko dizkizuete mugak. Hemen bildutako ibilbide guztiak ohituta dagoen orok egin ahalko ditu, ohitugabeko oinezkoak, berriz, ibilbide lauenak eta iraupen laburrenekoak aukeratu beharko ditu; baina edozeinek, urritasun serioa duen inorrek izan ezik, goza dezake ibilaldi horietaz.\nUdan ibilbide asko kirol oinetakoekin egin ahalko ditugu, neguan berriz mendiko botak beharrezkoak izango dira aurre egiteko euriari, hotzari, lokatzari eta baita elurrari ere.\nHiru ibilbide mota daude: GR, PR, SL.\nzer da GR bat?\nEuren artean komunikatzeko beharrak bultzatuta, gure arbasoek ibilbide sare konplexua sortu eta guri utzi ziguten. Urteen poderioz hori guztia kultura eta kirol ondare bihurtu da. Laburdura frantsesetik dator (Grande Randonnée) eta Ibilbide Luze esan nahi du. Ibilbide mota horrek etapa desberdinak izaten ditu, izan ere ohikoena da udalerriak edota urruti dauden zonak lotzea. Garai batean komunikazio bide zirenak, egun seinalatu egin ditugu gizakia naturara hurbil dadin eta jakintza etnografikoa sakonago jorra dezan.\nzer da PR bat?\nPR laburdura frantseseko Petite Randonnée-tik dator: ibilbide laburrak dira, seinalatu eta homologatuak, aldapa handirik gabekoak, erraz samarrak eta lau ordu baino gutxiagotan egiten direnak. Beraz, edozeinek egin ditzake; salbuespen gutxitan izan ezik, ibilbide horiek egiteko ez da zertan entrenatu behar.\nzer da SL bat?\nPR ibilbideen irizpide berberekin diseinatzen diren ibilbide hauek askoz laburragoak izan ohi dira, hartara era guztietako jendeak egin ahal izan ditzan. Hauen izena, berriz, gaztelaniatik hartu da: Sendero Local hitzetik (Herri Ibilbidea). Askotan ibilbide-mota hauek herrigune baten inguruan gauzatzen dira, herri horren aberastasunak txango eroso baten bitartez ezagutzeko modua izateko.\nNola kalkulatzen dira paneletan eta gezietan ageri diren distantzia eta denborak?\nWeb orri honetan zintzilikatua dagoen track-a erabiliz tarte bakoitzaren distantzia eta desnibela neurtzen dira CompeGPS Land programaren bitartez. Ondoren, datu horiek MIDEsisteman sartzen dira eta, sistemak eskatzen dituen beste datu batzuk gehituz, aipatutako tartearen denbora eta zailtasun maila kalkulatzen da.\nArgi izan behar da denbora horiek adin eta gaitasun fisiko desberdinetako pertsonentzat balio behar dutela. Horregatik, erreferentzia moduan hartu behar dira soilik eta, informazio hori bere gaitasunen arabera moldatu beharko du bakoitzak.


Informazio Gizartearen Zerbitzuen eta Merkataritza Elektronikoari buruzko (aurrerantzean IGL) uztailaren 11ko 34/2002 Legeko 10. artikuluan xedatutakoaren arabera, jakinarazten dizugu http://www.caf-ventures.com/ orria (aurrerantzean "Webgune" edo "Atari") Construcciones y Auxiliar de Ferrocarriles, S.A. (aurrerantzean, “CAF”) enpresak (20001020 IFK, Gipuzkoako merkataritza erregistroan inskribatua, 983. liburukia, 144. folioa, SS-329 orria, 239. inskripzioa; egoitza soziala Jose Migel Iturrioz kaleko 26. zenbakian izanik, 20200 Beasain -Gipuzkoa-) maneiatzen duela.\nLege-ohar honetan (aurrerantzean "Lege-ohar") eta Erabiltzeko Zehaztapen eta Baldintzetan (aurrerantzean, “Zehaztapen eta Baldintzak”), ezartzen dira baldintza hauek , hots, CAF enpresak Webgunearen bidez Internet-sareko erabiltzaileen eskura jartzen dituen informazio gizartearen zerbitzuen erabilera arautzekoak.\nModu honetan , Webgunera sartu eta hura erabiltzen duen erabiltzaileak (aurrerantzean "Erabiltzaile") Lege-ohar hau osorik onartzen duela eta bete egingo duela esanahi du, baita hartako Zehaztapen eta Baldintzak, eta, era berean, Webgunearen bidez kasu bakoitzean adierazten diren jarraibide eta gomendioak ere.\nWebgunerako sarbidea doakoa da, Erabiltzaileak kontrataturik lukeen hornitzaileak emandako telekomunikazio-sarearen bidez egiten den konexio-kostuari dagokiona salbuetsita.\nCAF enpresak eskubidea du edozein unetan eta aurretik oharrik emateko betebeharrik gabe, Webgunea eta hartako edukiak, konfigurazioa eta aurkezpena aldatu eta eguneratzeko, baita Lege-ohar hau eta Zehaztapen eta Baldintzak aldatu eta eguneratzekoa ere. Erabiltzaileek Lege-ohar hau eta Zehaztapen eta Baldintzak libreki sar daitekeen edozein gunetan izango dituzte eskuragarri, modu horretan egin nahi dituzten kontsultak egiteko.\nErabiltzaileak Webgunea helburu iruzurtiekin ez erabiltzeko konpromisoa hartzen du. Halaber, konpromisoa hartzen du CAF enpresaren edo hirugarrenen irudia, interesak edo eskubideak kalte ditzakeen jokabiderik ez izateko. Horrela, Ataria nahiz hartan barneratzen diren zerbitzu eta edukiak modu arduratsu, zuzen eta legezkoan erabiliko dituela ziurtatzen du. Zehazki, Erabiltzaileak konpromisoa hartzen du "copyrighta" eta Atariaren edukietara gaineratutako titularren eskubideak identifikatzeko gainerako datuak ez ezabatu, baztertu edo manipulatzeko. Era berean, konpromisoa hartzen du babeserako gailu teknikoak, edo eduki horietan barnera daitekeen edozein informazio-mekanismo ez ezabatu, baztertu edo manipulatzeko. Orobat, Erabiltzaileak konpromisoa hartzen du Webgunea kaltetu, erabili ezinik utzi edo gainkargatzeko asmoa duen edo, edozein modutan, Webgunearen erabilera eta funtzionamendu normala eragozteko asmoa duen ekintzarik ez burutzeko.\nLege-ohar hau eta Zehaztapen eta Baldintzak urratzen badira, edo CAF enpresak arrazoiz uste badu haiek urratzen ari direla, CAF enpresak eskubidea du hura Webgunera sartzea mugatzeko, haren sarbidea aldi batez eteteko edo behin betikoz sarbidea galarazteko, horretarako beharrezkoa den edozein neurri tekniko hartuz. Halaber, CAF enpresak eskumena du, edozein unetan, Atarian ematen dituen zerbitzuekin jarraitu nahi duen ala ez erabakitzeko.\nWebguneko edukien erabilgarritasunari buruzko jabetza intelektualeko eskubideak (datu-basearen gaineko sui generis eskubidea barne) eta haren diseinu grafikoaren (look &feel), hartako ikur bereizgarrien (markak eta izen komertzialak), Webgunearen baitako ordenagailu-programen (iturburu-kodea barne) eta Ataria osatzen duten gainerako elementuen (testuak, grafikoak, argazkiak, bideoak, etab.) gainekoak CAF enpresari dagozkio edo, hala badagokio, haiek erabili eta ustiatzeko eskubidea du. Horrenbestez, horiek guztiak indarreko jabetza intelektual edo industrialak babestutako obrak dira.\nErabiltzaileak Webgunea edozein modutan erabiltzeak ez du esanahi Atariaren, hartako edukien edo CAF enpresaren ikur bereizgarrien gaineko jabetza intelektual edota industrialerako eskubideak lagatzen zaizkionik. Horren harira, Lege-ohar honen bidez, legez baimenduta dagoen kasuetan izan ezik, Erabiltzaileak erabat debekaturik du Webgunea, hartako edukiak edota CAF enpresaren ikur bereizgarriak kopiatu, eraldatu, banatu, publikoki hedatu, inoren eskura jarri, atera edo berrerabiltzea.\nErabat debekaturik dago Webguneko elementu edo edukiak irabazi asmoekin edo helburu komertzialekin kopiatzea.\nErabiltzaileak aitortu eta onartzen du Webgunearen erabilera uneoro bere arrisku eta erantzukizunpean burutzen dela. Horrenbestez, CAF enpresa ez da Ataria oker edo modu desegokian erabiltzearen erantzule izango. Horrela, soilik Erabiltzaileak Webgune hori erabiltzetik eratorrita jasan ditzakeen kalteen erantzule izango da soilik kalte horiek CAF enpresaren portaera engainagarriaren ondorio badira.\nZehazki, CAF enpresa ez da hauen erantzule izango:\nWebgunean barneratutako esteken bidez sartzekoak diren webguneen edukia. Horri dagokionez, Lege-ohar honetako 5. atalean jasotzen diren zehaztapenak izango dira aplikatzekoak.\nErabiltzailearen informatika-ekipamenduetan birus, har, troiar edo beste elementu kaltegarriren batek sorrarazitako edozein kalte eta galera. Erabiltzaileak aitortzen du Internet-sarea erabiltzeak berekin dakarrela bere informatika-ekipamenduek aurrez adierazitako elementuekin kaltetzeko arriskua izatea. Horren harira, edozein kasutan, Erabiltzaileari dagokio programa elektroniko kaltegarriak hauteman eta ezabatzeko tresna egokiak eskura izatea.\nWebguneko zerbitzua ematen den unean edo aldez aurretik telekomunikazio-sareetan zerbitzu hori aldi batez etetea, ezeztatzea edo bertan behera uztea eragiten duen errore edo deskonexioa izatearen ondorioz Erabiltzaileak jasan dezakeen edozein motako kalte edo galera. Horren harira, Erabiltzaileak aitortzen du Atarira sartu ahal izateko ezinbestekoak direla CAF enpresaz apartekoak diren hirugarrenek emandako zerbitzuak.\nWebgunean estekarako gailu teknikoak (linkak) barneratzen dira, Erabiltzailea Interneteko beste orri eta atari batzuetan (aurrerantzean, "Gune Estekatuak") sartzea ahalbidetzen dutenak. Kasu horietan, CAF enpresak bitarteko zerbitzu-emaile modura jarduten du, IGL legeko 17. artikuluan ezarritakoarekin bat etorriz, eta Gune Estekatuetan agertzen diren eduki eta zerbitzuen erantzule izango da soilik, haiek legez kanpokoak direla jakinik, esteka eskatzen den arduraz desaktibatu ez duenean. Erabiltzaileak legez kanpokoak edo desegokiak diren edukiak barneratzen dituen Gune Estekaturen bat dagoela uste badu, CAF enpresari jakinarazteko eskatzen diogu, harremanetarako inprimakiaren bidez. Jakinarazpen horrek ez dakar berekin, inolaz ere, esteka hori kentzeko betebeharra.\nGune Estekatuak egoteak ez du esanahi CAF enpresak hartako zerbitzuak edo edukiak legez kanpokoak direla jakin behar duenik, ezta Gune Estekatu horietako arduradun edo titularrekin inolako akordiorik izan behar duenik. Halaber, esteka horiek egoteak ez du esanahi CAF enpresak Gune Estekatuen bidez agertzen diren adierazpen, eduki edo zerbitzuak gomendatu, sustatu edo identifikatu behar dituenik, edo horiekin ados egon behar denik. Horren ondorioz, CAF enpresa ez da Gune Estekatu horietako edukien, eta haien erabilerarekin lotutako baldintzen eta konfidentzialtasun-politiken erantzule. Horrela, Erabiltzailea da haiek konprobatu eta onartzeko ardura duena haietara sartu eta haiek erabiltzen dituen aldiro.\nErabiltzaileak eta, orokorrean, bere orrialde edo Ataritik esteka ezarri nahi duen edozein pertsona juridiko edo fisikok, aldez aurretik CAF enpresaren idatzizko baimena izan behar du. Esteka hori ezartzeak ez du esanahi, inolaz ere, CAF enpresaren eta esteka horretan ezartzen den gune edo orriaren jabe edo titularraren artean harremanik egon behar denik, ezta CAF enpresak hartako eduki edo zerbitzuak onartu behar dituenik ere.\nWebgunearen erabilera Espainiako legearen arabera arautu eta interpretatzen da eta, ulertzen da Erabiltzaileak onartzen duela, Ataria erabiltzeagatik, Erabiltzailearen eta CAF enpresaren artean sor daitekeen edozein gatazka edo gorabehera Donostiako epaitegi eta auzitegietan tratatuko dela.\nLege-ohar honetan barneratzen den xedapenen bat baliogabekotzat jotzen bada, hura kendu edo ordeztu egingo da. Edozein kasutan, baliogabetze horrek ez du esanahi Lege-ohar honetan jasotzen diren gainerako xedapenak baliogabeak direnik.


Danel Elezkano EPELen Binakako Txapelketearen lider da Zabaletagaz batera - Arratia - Begitu.eus\nDanel Elezkano EPELen Binakako Txapelketearen lider da Zabaletagaz batera\nAsier Abrisketa 2022-01-11 11:37\nZapatuan Iruñako Labriten irabazi eben Ezkurdia eta Tolosaren aurka, 16-22. Oier Etxebarriak be lortu eban garaipena Binakako Promozino Txapelketan, Zabalagaz batera, 22-13.\nBost aste falta dira Binakako Txapelketearen sailkapen fasea amaituteko eta momentuz, Elezkano II.ak eta Zabaletak osotutako bikotea bide onean doa playoff partiduetan parte hartu ahal izateko. Lehenengoak dira sailkapenean, alde nabarmenagaz gainera. Izan be, zortzi partidutik zazpi irabazi ditue eta 55 puntuko koefiziente positiboa daukie. Bigarrenak dira Laso eta Imaz, bost partidu irabazita eta 22 puntuko koefizienteagaz.\nHalanda be, zapatuan Labrit frontoian jokatutako partidua ez zan ondo hasi Elezkano II eta Zabaletarentzako. Ezkurdia eta Tolosa atzenak dira sailkapenean eta gogo handiz hasi ziran jokoan. Bi eta hiru puntuko aldeagaitik irabazten mantenidu ziran partiduko lehenengo erdian, 13-14ean hartu eben lehenengoz aurrea Elezkano eta Zabaletak.\nHortik aurrera, Danel Elezkano izan zsn partiduaren protagonista nagusia, gorrien bonbardeoari eutsi, aurrera egin eta 0-6ko partziala lortu eban bikote urdinak. Guztira, hamar tantu irabazi ebazan pelotari dimoztarrak. 13-18tik hasita, tartea mantentzeko gai izan ziran urdinak atzen tantura heldu arte.\nZapatuan jokatuko dabe hurrengo partidua, Irribarria eta Rezustaren kontra Zumaian.\nOier Etxebarria igorreztarra be badabil Binakako Txapelketan, baina promozino mailan. Zabalagaz batera, hirugarrenak dira sailkapenean, semifinalak jokatuteko aukereagaz momentuz, sei aste falta dira sailkapen fasea amaituteko. Atzen partidua astegoien honetan jokatu dabe Labriten, 22-13 amaitu zan Egiguren V eta Untoriaren aurka.\nHurrengoan Solaberria eta Erastorbegaz lehiatuko dira Zumaian, zapatuan, hilak 15.


Baso-suteek 226,64 hektarea erre dituzte Bizkaian 2019an - Área de prensa - Bizkaia.eus\nBaso-suteek 226,64 hektarea erre dituzte Bizkaian 2019an\n2020(e)ko urtarrilaren 28(a) 12:01\nGure lurraldean 160.000 hektarea baso daudela kontuan hartuta, baso-suteek eragindako azalera gutxieneko teknikoetan dago, dagoen basoko lurraren %0,1etik behera. Martxoan 21 sute geratu ziren eta 181,33 hektarea erre ziren; hau da, urte osoan erretako lur guztiaren % 80. Iaz izan ziren 47 suteen erdiak baino gehiago sua itzaltzeko taldeek hektarea bat lur kaltetu baino lehen itzali zituzten eta, beraz, teknikoki, su txikitzat jotzen dira.\nIazko martxoan Bizkaian izandako baso-suteek azken bost urteetan baso-suteen intzidentzia handiena izan duten bigarren urtea izan da 2019koa. Hain zuzen ere, hilabete horretan mota horretako suteen ia erdia gertatu ziren (47 hektarea horietatik 21), eta 181,33 hektarea erre ziren; horrek esan nahi du, kaltetutako azalera osoa 226,64 hektarea izan zela kontuan hartuta, iaz su hartu zuten hamar hektareatik zortzi hil horretan erre zirela. Bereziki gogorra izan zen martxoaren 3tik 5era arteko aldia, Muskizen, Trapagaranen, Gangurenen, Amoroton, Igorren eta Arrietan 151,85 hektarea kiskali zituzten zazpi suterekin. Edonola ere, baso-suteen eragina gutxieneko teknikoetan dago, Bizkaian dagoen baso-azaleraren (lur-mota horretako 160.000 hektarea daude lurraldean) % 0,1etik behera erre zelako.\nMartxoa izan zen, halaber, suak zuhaitz-azalera handiena kaltetu zuen hilabetea: 153,68 hektarea, urte osoan guztira 166,03 hektarea erre zirenean. Gainontzekoak otsailean zehar erre ziren, sute gehien izan duen bigarrena hila izan zelako, baita kaltetutako azalerari dagokionez ere, 36,67 hektarea erre zirelako 12 sutetan. Urteko gainerako aldietan baso-suteen eragina askoz ere txikiagoa izan da, gure lurraldean azken urteetan izandako joerari jarraituz.\nMartxoan erregistratutako baso-suteek joera horretan eragin negatiboa izan duten arren, azpimarratu behar da iaz izandako su gehienak (27) itzaltzeko taldeak hektarea bateko azalera erre baino lehen itzali zituztela eta, beraz, teknikoki su txikitzat jotzen dira, eta beste 12 suteren kasuan 1-5 hektarea arteko kalteak eragin zituzten.\n2019ko baso-suteen estatistikan kontuan hartu beharreko beste alderdi bat da suteen intzidentziak berresten duela sute horiek gure lurraldean duten ohiko urtarokotasuna, erregistratutako 47 suteetatik 35 urria eta apirila bitartean gertatu zirelako.\nBaso-suteen aurkako larrialdi-plana\nBizkaiko Foru Aldundiak baso-suteen arloan garatzen dituen jarduerak horrelako suei modu eraginkorrean aurre egiteko ezarritako larrialdi-planaren barruan daude jasota. Planak 580 pertsonaren lana koordinatzen du, basozainen, Bizkaiko Suhiltzaileen Zerbitzuko langileen eta Basalaneko langileen artean, Basoen Foru Zerbitzuko teknikariek koordinatuta eta zuzenduta, lan horietan lan egiten baitute lan-txanda mistoak osatuz. Dokumentu hori Eusko Jaurlaritzak homologatuta dago, eta gure lurraldeko biztanleriari eta baso-masei eragin diezaieketen alderdirik garrantzitsuenak jasotzen ditu eta ezartzen du nola antolatzen den operatibo osoa horrelako larrialdiei aurre egiteko eta suteak prebenitzeko eta itzaltzeko lanetan diharduten eragile guztien arteko lankidetza.\nPlan horretan, halaber, lantaldeak antolatzeko organigrama hierarkiko bat jasotzen da, eta egoera operatibo desberdinak ditu, suaren larritasunaren arabera, lau mailatan zehaztuta. Martxan dagoen operatiboak areagotu egiten du su horiek itzaltzeko esku hartzen duten giza baliabideen eta baliabide materialen kopurua, bai foru-aldundienak, bai beste erakunde batzuenak, egoeraren larritasuna areagotu ahala. Era berean, eragile horien arteko beharrezko koordinazioa ezartzen du.\nPrebentzioa eta basoen kudeaketa iraunkorra\nAzken urteotan Bizkaiko Foru Aldundia baso-estrategia bat garatzen ari da eta estrategia horrek eragin positiboa du baso-suteen eraginean erregistratutako beheranzko joeran. Estrategia horrek baso-masen kudeaketaren eta erabileraren iraunkortasuna eskatzen du, eta horri esker, azken urteotan, Bizkaia izan da Euskal Autonomia Erkidegoan (EAE) baso-ziurtagiri iraunkorrari dagokionez azalerarik handiena duena. Izan ere, gure lurraldeak 2019an zituen 56.106 hektarea ziurtatuak EAEn ziurtatutako azalera osoaren % 60 dira. Gainera, Bizkaia da mota horretako plan gehien garatzen ari den lurraldea: 1.916; hau da, hiru lurraldeetan guztira martxan jarritako 2.582 planen % 74.\nBaso-kudeaketa iraunkorraren aldeko apustu hori Baso Ingurunea Laguntzeko Planetan sartutako neurri zehatzen bidez gauzatzen da, EBk onartu eta kofinantzatutako 2015-2020 Landa Garapenerako Planean txertatuta. Plan horren barruan sartzen dira Baso-suteen Aurkako Prebentzio-planak ezartzeko inbertsioetarako laguntzak, suteen aurka borrokatzeko azpiegiturarik gabeko aldeak egon ez daitezen eta arrisku ertain edo handikotzat jotzen diren eremuetan baso-suteak hedatzea galarazten duten oztopo naturalak ezar daitezen.\nForu Erakundearen estrategia horretan ere garrantzi handia dute hartzen diren prebentzio neurri guztiek. Baso-suteen hedapenean eta intentsitatean nabarmen eragiten dute erregaiaren izaerak eta banaketak; horregatik, funtsezkoa da ezarritako baso-masen sastraka inbaditzailea kentzea eta dagozkion bakantze-, entresaka- eta inausketa-lanak egitea. Horrela, suaren hedapena eragoztea eta oztopatzea lortzen da, bero-ahalmena kentzen da eta sua zuhaitzen adaburuetara iristea saihesten da, izan daitezkeen kalteak minimizatuz.\nPrebentziozko basogintzako lan horietara aurrekontu-baliabide garrantzitsuak bideratzen dira, hala baso publikoetan nola pribatuetan, Basoen Jabeentzako Laguntza Planen bidez eta Onura Publikoko Basoetan eta Ondare Basoetan Nekazaritza Zuzendaritzak jartzen duen ohiko aurrekontuaren bidez. Lan horiek osatzeko, baso-masa zatitu egiten da azalera etenetan, baso-pisten sare egoki bat dagoelako, eta, gainera, sua itzaltzeko ibilgailuak azkar sar daitezkeelako sua gertatzen den lekura.


Islandiako lezioa | Boligrafo gorria\nHasiera » Zinemaldia 2015 » Islandiako lezioa\n‘Sparrows’ film islandiarrak lortu du Donostiako saririk garrantzitsuena.\n400 urteren ondoren euskaldunak hiltzea legez kanpokotzat jo zuten Islandian aurtengo apirilean. Ez da brometako kontua, 1615ean baleazale gipuzkoarrak garbitzeko emandako patenteak indarrean jarraitzen zuen lurrun-makina, produkzio-harreman kapitalistak eta Guggenheim museoa asmatzen zituzten bitartean –eskerrak tarte horretan bistan izan dugun fiordo bakarra Jabier Muguruzaren 1999ko diskokoa izan dela–. Total, orain islandiarrek ez gaituztela jo eta akabatu nahi eta borondate oneko keinu horri erantzunez edo, aurtengo Donostiako Zinemaldiko Urrezko Maskorra irla horretara joango dela.\nRúnar Rúnarsson zuzendariak harridura aurpegiarekin altxa zuen molusko preziatua larunbateko ekitaldian –jaso ere egin behar izan zuen gala amaitu ondorengo prentsaurrekoan, ups, lurrera erori zitzaiolako–.\nSparrows film intimista irabazle beraz. Itxuraz oso istorio lokala; tematikari begiratuz gero, guztiz unibertsala: banandutako gurasoak, alkoholismoa, helduleku emozionalen falta, belaunaldi-talka, heldu izaten hastea, maskulinitatea ulertzeko moduak… Ekoizpen txikia dela seinalatu dute eta egia da. Baina beste jolas dibertigarrietan ez bezala, zeluloidearekin zerikusia duen honetan tamainak ez du hainbeste inporta. Bost axola 320.000 hiztunek bakarrik darabilten hizkuntza batean errodatu izana ere, Islandia konplexurik gabe ateratzen da mundura bere musikari, idazle, zinemagile eta artistekin. “Komunikatzeko ateak zabalik eduki ditugu eta istorioak gure irlara etorri diren era berean, oso seguru sentitu gara gure istorioak kanpora eramatean”, azaldu zigun Zinemaldiaren atarian Sjón idazleak, berak idatzitako Argoren ezpala nobelaren euskarazko itzulpenaz hizketan ari ginela.\nKataluniaren inbidiaz pasatzen dugun denboraren erdia iparrera begiratzeko prismatikoak lortzen inbertituko bagenu, agian kulturalki herri aberatsagoa ginateke. Saiatzeagatik ez gaituzte hilko behintzat. Hiltzen bagaituzte ere, legez kanpokoa da orain eta, gaitzerdi.\nDiskisizio historiko-politiko-kultural honen zergatiaz galdetuko duzue artikuluaren puntu honetaraino agoantatu duzuenok, ustez hemen Zinemaldiko palmaresa komentatzeko baikeunden. Kontua da, gainontzeko sari batzuk aurreikusteko modukoak iruditu zaizkigula, batez ere Truman filmaren ia pisu guztiari eutsi dioten protagonistek ex aequo jaso duten Zilarrezko Maskorra –Ricardo Darin eta Javier Camara–. Baita El rey de La Habanako Yordanka Ariosarena ere, gainantzezpena gorabehera, festibaleko gezurmendietan saria jaso zezaketen aktoreen kinieletan agertzen baitzen.\nErabaki eztabaidagarriagoak ere hartu ditu Paprika Steen buru izan duen epaimahaiak. Ez dut uste Les chevaliers blancs gidatu duen Joachim Lafosse izan denik Sail Ofizialeko zuzendaririk onena –klasikorro jarriko naiz eta Terence Daviesek atal honetan errekonozimenduren bat merezi zuela esango dut–. Ez dut uste, halaber, 21 nuits avec Pattiek gidoi onenaren saria merezi zuenik. Eta Evolutionek lortu duen argazki onenaren saria berdin izan zitekeen Asier Altunaren Amamarentzat –euskal film onenaren Irizar sariarekin konformatu behar izan du– edo lehiatu diren beste lauzpabost lanentzat, aurtengo filmetan argazkia erdipurdiko tonuaren gainetik egon baita.\nSariak gorabehera, aretoetan hain erraz ikusi ezin diren filmekin gozatzeko –eta sufritzeko– parada da Zinemaldia. Astebetez pelikulak erdigunean jartzen dituen eztabaida kolektiboa. Eta horren balio kulturala ez da gutxiesteko modukoa.


mugitu! mugimendua: La Quimera del TAV / Porlana ezin da jan\nConvocatoria: Esta tarde (martes 24 de julio de 2012) a las 8:15 nos concentraremos en la Plaza de Arriaga de Bilbao para pasar el testigo al siguiente turno de Ez Irentsi-No Tragamos.\nEz Irentsi ekimenean maiatzetik bi eguneko baraualdiak egiten ari dira gai ezberdinak aldarrikatuz, guztiak hankaz gora dagoen munduari buelta emateko bidean. Atzo eta gaur barauan gaude pertsona bi Ez dugulako irensten AHTak guztia jatea.\nEta gaur goizean zinemaren klasiko hau antzeztu dugu: Trenaren Lasterketa (The gold rush - Trenaren Abiadura Handiegia)\nOrain dela ia mende bat Charlie Chaplin gure aitonak bere zapata jan behar izan zuen.\nGaur gure lagunak porlana jan beharko du.\nLehen janaria zuhaitzetan hazten zen.\nBaina arbola guztiak AHTak jan ditu.\nBaserri lur guztiak Abiadura Handiko Trenaren burdi biderako porlanez estaltzeko kentzen ari dira.\nDiru ugari ekarriko zuela zioten, baina diru guztia AHTak jan du. Laister ez dirurik ezta janaritarako lurrik ez dugu izango, AHTaren porlana besterik ez.\nHormigoia, ferralla, AHTaren burdinbidea eta torlojuak, eta porlana, porlan ugari, gure haina porlan. Horregatik egun bi daramatzagu porlana jaten ikasten saiatzen... eta baraurik,\nzeren eta Porlana ezin da jan.\nGaur artsaldean artsaldeko 8:15etan Bilboko Arriaga plazan Ez Irentsi-ko lekukoa hurrengo txandari pasatzeko elkarretaratzea egingo dugu.\nPublicado por Mugitu AHT gelditzeko en 15:48


Irekia Eusko Jaurlaritza - Gobierno Vasco :: Itelazpik #EmakumeaTeknologian argazki lehiaketaren hirugarren edizioa antolatu du, emakumeak zientzian eta teknologian duen presentzia ikusarazteko\nItelazpik #EmakumeaTeknologian argazki…\nArgazki onenak Itelazpik emakumeen eta gizonen arteko berdintasunarekin duen konpromisoa erakutsiko duen 2021eko mahai egutegiaren parte izango dira\nOtsailaren 11n ospatu zen Emakumearen eta Haurraren Nazioarteko Eguna Zientzian eta Itelazpik, Eusko Jaurlaritzako telekomunikazio elkarteak, hirugarren aldiz, #EmakumeaTeknologian argazki lehiaketa antolatu du.\nLehiaketa 18 urtetik gorako pertsona guztiei zuzenduta dago, teknologian emakumearen presentzia ikusarazteko konpromisoa erakutsi eta argazkigintzarekiko zaletasuna dutenei. Interesa duten pertsonek emakumeen argazkiak bidali beharko dituzte, zientziaren eta teknologiaren sektorean ohikoa duten jarduera teknikoa eginez.\nArgazki onena egiten duenak bi sarrera konbinatu irabaziko ditu Donostiako Eureka! zientzia museorako (bisita museora, planetariumera eta "Animaliara"), eta bi lagunentzako bazkaria Digital Gastronomy Lab delakoan, Basque Culinary Centerrek parte hartzen duen proiektuan.\nGainera, argazki onenak, irabazlea eta 11 finalistak, Itelazpik urtero emakumeen eta gizonen arteko berdintasunarekiko konpromisoaren erakusle gisa argitaratzen duen 2021eko mahai egutegian sartuko dira. Azaroaren 25ean aurkeztuko dute egutegia, Emakumeenganako Indarkeriaren Aurkako Nazioarteko Egunaren harira.\nItelazpik antolatzen duen #EmakumeaTeknologian lehiaketan parte hartu nahi dutenek hemen ezagutu ahal izango dituzte oinarriak.


Das Kapital - Wikipedia, entziklopedia askea.\nEkonomia, teoria politiko\nKapitala, jatorriko izenburuan Das Kapital edo Das Kapital, Kritik der politischen Ökonomie (alemanez das kapiˈtaːl ahoskatua) Karl Marx alemaniar ekonomialariaren obrarik garrantzitsuena da. Hiru aletan argitaratu zen, 1867, 1885 eta 1894. urteetan; azken biak Engelsek idatzi zituen Marxek idatzitako eskuizkribu batzuen gainean oinarriturik. Obran Marxek sistema kapitalistari buruzko teoria, haren dinamika eta Marxen ustez kapitalismoak bere kasa egingo zuen hondamendirako bidea aztertu zituen. Das Kapital liburuaren parte handi bat gainbalio kontzeptuaren gainean dago idatzia. Marxek dioenez, sistema kapitalistan lana, edo Marxek esaten duenez lan indarra, salgaia besterik ez da, eta haren balioa langileak bizitzen jarraitzeko behar dituen produktuak edo iraupen-bideak ekoizteko beharrezkoak diren lan-orduena da. Kapitalistak langilea lan-indarraren balioaren arabera ordaintzen du, nahiz eta langileak iraupen-bideak ekoizteko baino denbora gehiago erabil dezakeen; hala, langileek ekoizten dituzten produktuek produktu horiek ekoiztuak izateko behar izan dena balio badute, diferentzia bat izango da lan-indarrak lorturiko produktuen balioen eta lan-indarraren balioaren artean; diferentzia horri Marxek gainbalio esaten dio. Obraren bigarren eta hirugarren aleetan Marxek sistemak oso-osorik hartuta dituen arazoez idazten du: krisi kapitalistei buruz eta kapitalaren interesari buruz besteak beste.\nLiburuaren zati aipagarri bat[aldatu | aldatu iturburu kodea]\n« Eskulanean eta ofizioa, beharginak tresnak darabiltza; fabriketan makinaren zerbitzura dago. Lehenengo kasu bietan, langileak berak eragiten du lanbidearen mugimendua, hirugarrenean, ostera, langileak mugimenduari jarraitu behar dio. Eskulanean langileak mekanismo bizi baten zati dira. Fabrikan eurengandik aparteko mekanismoa dago eta horretara itsasten dira ondorengo bizi gisa. Beti prozesu mekaniko bera errepikatzen duen azkengabeko lan baten oinaze tristeak Sisiforen lanaren antza dauka. Lanaren zama, haitza bezala, langile nekatuaren gainera dator etengabe (...).\nLan prozesua ezezik kapitala hazteko prozesu den edozein produzio kapitalistatan ezaugarri bera beteko da: langileak lan baldintza ezarri beharrean alderantziz gertatzen da, lan baldintzak berak ezartzen du langilea bere menpe; baina aldaketa horrek makinaria sartzean bihurtzen da benetako errealitate.\n—Karl Marx, Kapitala, 1867\n« Makinek, giharren indarra ezerez bihurtzean, aukera ematen dute gihar-indarrik gabeko edo garapen fisiko osorik gabeko langileak erabiltzeko, gorputz-adar malguak dituztenak. Beraz, emakumeen eta haurren lana makinen erabilera kapitalistaren lehen agindua izan zen. Hala, lana eta langileak alde batera uzteko sortutako tresna erraldoi hura soldatapekoen kopurua biderkatzeko bitarteko bihurtu zen, eta langileen familiako banako guztiei ematen zien lana, adina eta sexua kontuan hartu gabe, kapitalaren gertuko mendekotasunean. Kapitalistaren mende egin beharreko lan bortxatuak haurren jolasen lekua inbaditzeko eta usurpatzeko ekarri zituzten, bai eta etxeko lanpostu askea inbaditzeko eta usurpatzeko ere; gainera, muga moralak apurtzea ere badute helburu, eta hala, etxeari berari gordetako eremua ere inbaditzen dute. »\n—Karl Marx, Kapitala , 1867\nKarl Marxen idazlanak\nOrriaren azken aldaketa: 8 abuztua 2020, 22:47.